Kisah Seorang Pemuda Islam Yang Membela 2 Ekor Babi Dalam Rumahnya

Mungkin ramai yang pernah mendengar kisah mengenai kisah tauladan ini. Namun, kami masih ingin berkongsi kepada pembaca. Semoga ia bermanfaat kepada kita semua.

Nabi Musa A.S. merupakan satu-satunya Nabi yang dikurniakan kelebihan boleh berkomunikasi terus dengan Allah S.W. T.. Setiap kali beliau ingin bermunajat (berdoa atau berzikir) kepada Allah, Nabi Musa akan pergi ke Bukit Tursina dan bermunajat di atas bukit ini. Di atas bukit inilah beliau bercakap dengan Allah S.W.T.

Nabi Musa sering bertanya kepada Allah dan persoalannya akan terus dijawab ketika itu juga. Inilah suatu kelebihan pada Nabi Musa yang tiada pada nabi-nabi lain.

Pada suatu hari Nabi Musa telah bertanya kepada Allah s.w.t. . "Ya Allah, siapakah orang di syurga nanti yang akan berjiran dengan aku?".

Allah S.W.T pun menjawab dengan memberitahu nama orang itu dan di mana tempat tinggalnya. Setelah mendengar jawapan tersebut, Nabi Musa lalu turun dari Bukit Tursina dan sekaligus berjalan menuju ke tempat yang diberitahu.

Perjalanan tersebut mengambil beberapa hari, dan akhirnya Nabi Musa A.S sampai di destinasi tersebut.

Dengan bantuan penduduk-penduduk di kampung itu, Nabi Musa A.S berjaya menemui tempat tinggal orang yang dimaksudkan. Nabi Musa lalu memberi salam lantas dijawab oleh pemuda itu dan dijemput masuk ke dalam rumahnya. Namun, pemuda itu tidak terus melayani Nabi Musa A.S, tetapi terus masuk ke dalam biliknya.

Selepas beberapa ketika, pemuda itu keluar dari bilik tersebut sambil mendukung seekor khinzir betina yang sangat besar. Khinzir itu didukungnya dengan penuh cermat. Melihat kejadian itu, Nabi Musa A.S amat terkejut dan berkata di dalam hatinya dengan penuh kehairanan, "Apakah ini?".

Khinzir itu lalu dimandikan dan dibersihkan dengan baik sekali. Setelah siap dimandikan, pemuda itu mengelap hingga kering khinzir tersebut dan dipeluk cium olehnya lalu dibawa masuk kembali ke dalam bilik. Selang beberapa ketika, pemuda itu sekali lagi keluar, kali ini pula dia membawa keluar seekor khinzir jantan yang lebih besar.

Beliau melakukan perkara yang sama, memandikan khinzir tersebut dan dilap sehingga kering, dan dipeluk sertia dicium dengan penuh kasih sayang. Lalu dibawanya khinzir itu kembali ke dalam bilik tadi

Setelah selesai urusannya, barulah dia datang kepada Nabi Musa A.S. seraya bertanya, "Wahai saudara! Apa agama kamu?". "Aku agama Tauhid", jawab pemuda itu iaitu agama Islam. Hairan dengan jawapannya, Nabi Musa A.S pun bertanya, "Kalau agama mu Tauhid, mengapa kamu membela khinzir? Kita tidak dibenarkan berbuat begitu," kata Nabi Musa.

"Setiap hari aku berdoa kepada Allah S.W.T agar mereka dosa mereka diampunkan dan aku memohon supaya Allah S.W.T menukarkan kembali wajah mereka menjadi manusia yang sebenar seperti sediakala, namun Allah S.W.T masih belum memakbulkan lagi.", tambah pemuda itu lagi.

Lalu ketika itu juga Allah S.W.T menurunkan wahyu kepada Nabi Musa A.S  "Wahai Musa, inilah orang yang akan berjiran dengan kamu di Syurga nanti, hasil usaha baktinya yang sangat tinggi dan mulia kepada kedua ibubapanya. Walaupun ibu bapanya kini sudah buruk dengan rupa khinzir namun dia tetap berbakti kepada mereka. Oleh itu Kami angkatkan maqamnya sebagai anak yang soleh disisi Kami."

Allah S.W.T juga berfirman lagi yang bermaksud : "Oleh kerana dia telah berada di maqam anak yang soleh disisi Kami, maka Kami angkatkan doanya. Tempat kedua-dua ibu dan bapanya yang Kami telah sediakan di dalam neraka telah Kami pindahkan ke dalam syurga."

Jadi, itulah berkat dan hasil anak yang soleh. Bagaimana doa seorang anak yang taat dan soleh dapat menebus dosa kedua ibu bapanya, sehingga dapat membawa mereka daripada neraka masuk ke syurga, dengan syarat dia berbakti kepada mereka. Walaupun hingga ke peringkat rupa bentuk mereka diubah menjadi khinzir.

Ibu bapa kita adalah tanggungjawab kita apabila kita sudah menjadi dewasa. Jangan kita sesekali mengabaikan mereka, walau seburuk dan sejahat mana perlakuan dan perangai mereka, itu bukan urusan kita. Urusan kita adalah menjaga kebajikan mereka dengan penuh kasih sayang, sebagaimana mereka menjaga kita sejak dari hari pertama kita melihat dunia sehinggalah kita dewasa.

Dan walau dosa mereka sebesar gunung sekalipun, itu juga bukan urusan kita. Kita sebagai anak yang solah haruslah berdoa meminta ampun kepada Allah S.W.T supaya mereka diampuni dan diletakkan bersama-sama orang yang soleh.

Harus diingat, setiap yang dikurniakan kepada kita, sama ada ibu bapa, suami, isteri, mahupun anak-anak, semua itu adalah tanggungjawab dan amanah. Lakukanlah segala tanggungjawab dan amanah dengan penuh rasa kasih dan sayang, agar kita tergolong daripada orang-orang yang bersyukur.

Jika kita ada berbuat kesalahan, maka segeralah bertaubat. Kerana Allah itu Maha Pengampun, dan sebesar-besar pintu adalah pintu taubat. Ingatlah, Allah akan membalas segala kebaikan dan kejatahan yang kita telah lakukan, walaupun ia hanya sebesar zarah.

Mudah-mudahan ibubapa, suami isteri dan anak-anak kita mendapat tempat yang baik di akhirat kelak.


Tips Apa Perlu Buat Jika Kereta Anda Kena Langgar Dari Belakang

1. Bila anda tahu kereta anda telah dilanggar dari belakang, jangan panik dan bawa bertenang. Ingat, setiap masalah ada jalan penyelesaiannya.

2. Berhentikan kereta anda di tepi jalan di kawasan yang lapang dan selamat. Jika tidak, sudah tentunya kesesakan lalulintas akan berlaku disebabkan kereta anda 'tersadai' di tengah-tengah jalan.

3. Pastikan pemandu yang melanggar kereta anda itu turut memberhentikan kenderaannya. Selepas itu, segeralah ambil telefon pintar anda untuk mengambil gambar plat dan cukai jalan kenderaan tersebut.

4. Setelah pemandu kenderaan tersebut keluar daripada kenderaannya, jangan terus memarahi atau memaki hamun macam orang hilang akal. Sebaliknya, tunjuklah rasa hormat dengan bersalam atau menyapanya dengan cara baik.

5. Mulakan perbualan anda dengan bertanyakan kepada pesalah berkaitan pelanggaran tersebut.

Tips: Kawal nada suara dan kemarahan anda. Jangan sesekali bertengkar atau menyalahkan sesama sendiri kerana ianya bukan sahaja tidak memberi jalan penyelesaian, malah membuang masa pengguna jalan raya lain untuk meleraikan pergaduhan anda.

6. Bertindak profesional dengan meminta dokumen penting seperti kad pengenalan atau lesen memandunya dan sekali lagi keluarkan telefon pintar anda yang canggih itu untuk ambil gambar.

7. Sekiranya si pemandu yang melanggar kereta anda itu masih berkeras atau tidak mengaku bersalah, cara terbaik yang patut anda lakukan ialah dengan tidak memaksa dia mengaku atau bayar wang kepada anda. Sebaliknya, beritahu dia bahawa mengikut undang-undang sekiranya sesuatu kenderaan melanggar kenderaan yang lain daripada belakang, kecuaian adalah disebabkan oleh kenderaan yang melanggar itu.

8. Jika dia mengaku bersalah, mintalah dengan cara baik untuk dia menanggung kos pembaikan kereta anda yang telah rosak.

Tips: Jangan minta wang daripadanya. Ajak orang yang melanggar kereta anda itu pergi ke bengkel yang anda biasa berurusan untuk menilai kos membaiki kerosakan kereta anda. Cuba sebaik mungkin untuk terus pergi pada masa itu juga. Jangan bertangguh walaupun anda ada urusan lain. Segera selesaikan perkara tersebut dan anda boleh teruskan urusan anda yang lain.

9. Jangan lupa untuk ambil nombor telefon atau kad bisnesnya supaya mudah untuk anda menghubunginya nanti.

10. Andai dia masih berkeras tidak mengaku bersalah dan tidak mahu menanggung kos pembaikan kereta anda, jangan naik angin atau melakukan sesuatu yang boleh dianggap sebagai kesalahan jenayah. Biarkan dia pergi kerana anda telah mendapat segala info berkenaan dirinya dan kenderaan yang dipandunya.

11. Dengan maklumat yang telah anda peroleh, segera buat laporan polis di balai polis yang berhampiran.

12. Berbekalkan laporan polis tadi, pergi ke Jabatan Pengangkutan Jalan (JPJ) dan lakukan carian kenderaan untuk mengetahui syarikat insurans kenderaan yang melanggar kereta anda tadi.

13. Selepas itu, terus pergi ke bengkel panel syarikat insurans tersebut dan minta mereka uruskan third party claim untuk membaiki kerosakan kereta anda.


Jatuh Bangun Bintang Fast and The Furious, Vin Diesel Dalam Dunia Perfileman

Vin Diesel bukanlah nama asing kepada peminat filem aksi keluaran Hollywood. Melalui siri filem Chronicles of Riddick, XXX dan yang paling terkenal, siri Fast and Furious beliau berjaya menjadikan namanya salah seorang bintang Hollywood paling konsisten sebaris dengan teman-temannya seperti Dwayne Johnson dan Jason Statham yang turut sama membintangi filem Fast and Furious.

Siapakah Vin Diesel? Adakah dia lahir-lahir saja terus sado? Bagaimana dia mempunyai wajah yang agak unik jika dibandingkan dengan majoriti pelakon aksi Hollywood lain?'

Vin Diesel atau nama sebenarnya Mark Sinclair Vincent (langsung tak macho), lahir pada 18 Julai 1967 adalah anak kepada ibu tunggal bernama Delora Sherleen Sinclair. Malangnya, memang sejak dilahirkan Mark langsung tidak mengenali siapa ayah kandung beliau. Untuk itu, beliau sendiri tidak dapat menjawab bagaimana beliau mempunyai wajah yang unik. Beliau lebih gemar untuk menyebut yang darahnya mengandungi campuran pelbagai bangsa - Inggeris, Jerman, Ireland dan Scotland dari belah ibunya dicampur dengan darah ayahnya.

Mark mempunyai ayah tiri, seorang lelaki Afrika-Amerika bernama Irving H.Vincent yang bekerja sebagai pelatih lakonan dan juga pengurus teater.

Pada umur 7 tahun, ketika beliau dan kawan-kawan memecah masuk ke satu teater untuk merosakkannya, beliau ditangkap. Mark bernasib baik apabila tidak didakwa sebaliknya tuan punya teater tersebut memberikan mereka salinan skrip dan wang sebanyak USD20 untuk hadir setiap hari selepas sekolah. Beliau mula berjinak-jinak dengan bidang lakonan dari situ dan pementasan pertama beliau adalah satu persembahan teater bertajuk "Dinosaur Door" yang berlangsung di teater di mana dia ditangkap kerana memecah masuk.

Ketika berumur 17 tahun, Mark merasakan pendapatnya tidak mencukupi. Berbekalkan badan sado yang dia ada, dia bekerja sebagai tukang jaga pintu kelab di beberapa kelab malam sekitar New York. Pada ketika inilah Mark mula menggunakan nama samarannya, Vin Diesel. Vin datang dari namanya, Vincent sementara Diesel pula kerana dia merasakan "tenaganya tidak terbatas seperti diesel."

Selepas menghabiskan persekolahan, Vin memasuki kursus Bahasa Inggeris di sebuah koleh tetapi dia tidak mahu menghabiskannya selepas 3 tahun belajar kerana merasakan, waktu tersebut adalah waktu terbaik untuk beliau memulakan karier lakonan beliau. Sepanjang belajar di kolej, beliau tidak berhenti melibatkan diri dalam bidang penulisan kreatif serta aktif dalam persembahan teater. Mungkin itu yang menyebabkan beliau nampak ada jalan lain untuknya di luar sana.

Dengan berbekalkan semangat dan pengalaman yang ada, Vin ke Hollywood dengan harapan besar. Pengalaman yang dimiliki beliau terlibat dengan teater dan acara kesenian diharapkan mampu membuatkan jalan dia ke Hollywood tampak mudah berbanding orang lain tetapi langit tidak selalunya cerah. Gagal dalam usahanya di Hollywood, Vin kembali ke New York selepas setahun terumbang-ambing.

Berdepan kegagalan, ibunya menghadiahkan Vin satu buku berjudul "Feature Films at Used Car Prices" tulisan Rich Schmidt. Berbekalkan panduan dalam buku tersebut, Vin mengeluarkan modal sebanyak USD3000 untuk menerbitkan sebuah filem pendek berkisarkan pengalaman dia mencuba nasib di Hollywood. Bertindak sebagai pengarah dan pelakon utama, filem pendek yang diberi nama "Multi Facial" berjaya memberikan peluang kepada Vin selepas filemnya berjaya ditayangkan di Festival Filem Cannes pada tahun 1995.

Kejayaan kecil itu mendorong beliau berani ke Hollywood sekali lagi dalam usahanya mencipta peluang berjaya di sana. Menggunakan wang berjumlah USD50 ribu, beliau berjaya menerbitkan sebuah filem berjudul "Strays" pada tahun 1997. Filem "Strays" merupakan sebuah filem drama mengenai seorang ketua kongsi gelap yang cuba mengubah dirinya selepas jatuh cinta pada seorang wanita. "Strays" berjaya untuk dinilai dalam Filem Festival Sundance pada tahun 1997, diterima baik oleh pengkritik filem tetapi gagal dari segi komersial.

Vin seolah putus harapan sehinggalah beliau mendapat panggilan daripada ejen beliau berkenaan minat seorang pengarah terkenal untuk mengambilnya berlakon.

Atas lakonan mantap Vin dalam "Multi Facial," Steven Spielberg menjemput Vin untuk berjumpa bagi membincangkan kerjasama di antara mereka berdua. Akhirnya, Steven Spielberg memberikan Vin satu watak yang memang ditulis khas untuk Vin Diesel dalam filem perang "Saving Private Ryan" yang terbit pada tahun 1998. Bermula daripada situ nama Vin Diesel mula dikenali, bermula dengan watak dalam animasi "The Iron Giant" serta watak Richard B.Riddick yang benar-benar menyerlahkan potensinya sebagai hero filem aksi. "Pitch Black" tidak menjadi filem blockbuster yang diharapkan kerana filem tersebut mengalami kekangan bajet produksi dan pemasaran.

Walaupun begitu, lakonan Vin dalam filem tersebut mendapat pujian ramai kerana berjaya melakonkan watak anti hero yang cukup berkesan sehinggakan "Pitch Black" berjaya menjadi salah satu filem yang bergelar cult film dalam senarai Hollywood.

Bertapak dengan "Pitch Black" akhirnya pada tahun 2001, beliau menjadi bintang Hollywood selepas terpilih untuk memegang watak Dominic Toretto disamping Paul Walker dalam filem "The Fast and The Furious" dan namanya tersemat sebagai bintang aksi selepas terpilih sebagai bintang filem "XXX" memegang watak Xavier Xander Cage, pakar sukan ekstrim yang juga seorang pengintip kerajaan.

Selepas mengalami turun naik Hollywood, akhirnya pada tahun 2014, namanya tersemat sebagai salah satu nama yang diletakkan di Hollywood Walk of Fame.

Pada tahun 2015, selepas kematian rakan karib dan juga bintang filem Fast and The Furious, Paul Walker, Vin menamakan anak ketiganya bersama isterinya, Paloma Jimenez "Pauline" sempena nama Paul. Beliau mengakui itu adalah perkara yang hanya difikirkan ketika beliau mahu menamakan anak beliau.

Apabila diminta menceritakan pengalaman yang beliau kongsi bersama Paul Walker yang sudah dianggap seperti abang kandung, Vin hanya mampu menceritakan satu nasihat yang diberikan oleh Paul.

"Ramai lelaki akan menasihatkan suami supaya duduk menunggu sahaja di luar sementara isteri bersalinkan anak," kata Vin, mengimbas kembali nasihat Paul.

"Paul kata, Vin, masuk saja ke dalam bilik bersalin, tunggu, tengok dan potong tali pusat anak sendiri. Itu akan jadi hari yang paling baik sepanjang hidup kau!" kata Vin.

1. Dia seorang pemain Dungeons and Dragons, sejenis permainan kad yang popular

3. Beliau menggadaikan rumah beliau untuk menyiapkan filem "Riddick" pada tahun 2013. Berbanding dengan filem kedua dalam siri Chronicles of Riddick, "Riddick" merupakan filem independent yang tidak mendapat bantuan kewangan penerbitan filem Hollywood.

4. Beliau disahkan akan melakonkan watak utama dalam filem adaptasi permainan video "Hitman - Agent 47" tetapi akhirnya hanya bertindak sebagai produser untuk filem tersebut. Watak utama filem tersebut diambil alih oleh Timothy Olyphant.

5. Pada zaman muda beliau, beliau terlibat dalam penghasilan video instruksi breakdancing. Ini membuktikan, pilihan kita pada zaman muda mungkin membuatkan kita ketawa apabila kita dah berusia


Kita perlu bantu-membantu kerana kita tak mampu mengubah dunia - Cristiano Ronaldo

Bagi penggemar dunia bola sepak, pasti ramai sudah mengenali lelaki ini yang berasal dari Portugal. Dari budak kecil sampai lah orang tua, sebut sahaja, Cristiano Ronaldo, pasti teringat-ingat kehebatan beliau beraksi di padang bola. Untuk rekod, beliau merupakan satu-satunya pemain bola sepak yang sudah mencecah jaringan 100 gol untuk kejohanan Eropah atau Champion League (CL).

Rata-rata peminat dunia bola sepak tidak kira lelaki ataupun wanita berangan-angan ingin bertemu dengannya. Ramai yang mengaku peminat setia Cristiano Ronaldo namun adakah anda pasti anda tahu segalanya tentang beliau?

Cristiano Ronaldo dibesarkan di daerah paling miskin di Portugal iaitu Pulau Madeira. Jarak antara Madeira dengan ibu negara Portugal iaitu Lisbon adalah 968KM! Terpisah kerana Lautan Atlantik.

Nama penuh beliau adalah Cristiano Ronaldo dos Santos Aveiro. Nama Ronaldo diambil sempena nama presiden Amerika Syarikat iaitu Ronald Reagan yang merupakan pelakon kegemaran ayahnya.

Pada umur 8 tahun, beliau sudah pun menyertai kelab bolasepak junior di Madeira. Namun, dia diejek kerana jerawat di mukanya, bracesnya dan disebabkan ayahnya adalah seorang pencuci dan penjaga kit di kelab itu.

Ketika umurnya 12 tahun, Cristiano Ronaldo ke Lisbon sendirian untuk latihan bersama Sporting CP yang kemudiannya membelinya dengan harga kira-kira RM8400! Namun, beliau diejek oleh rakan-rakan pelatih yang lain disebabkan loghat daerahnya.

Cristiano Ronaldo disahkan menghidap racing heart ketika berusia 15 tahun, situasi di mana jantung anda berhenti berdenyut untuk seketika dan kemudian berdenyut secara tiba-tiba dengan pantas. Beliau telah melalui pembedahan laser untuk mengatasi masalah ini.

Gaji pertama beliau tidak dihabiskan untuk berhibur seperti rakan-rakan pelatih yang lain tetapi memberinya kepada ibubapanya dan membantu masalah ketagihan dadah yang dihadapi oleh abangnya.

Ketika Cristiano Ronaldo berumur 20 tahun, ayahnya meninggal dunia disebabkan oleh ketagihan alkohol yang menyebabkan kerosakan hatinya. Ketika ayahnya sakit di hospital di London, Sir Alex Ferguson telah memberi izin kepada Cristiano Ronaldo untuk menjaga ayahnya.

Disebabkan itulah, Cristiano Ronaldo tidak langsung minum minuman beralkohol! Susah nak percaya? Malah, beliau juga tidak mempunyai tatu badan kerana beliau aktif menderma darah.

Cristiano Ronaldo merupakan antara atlet terkaya di dunia dan dengan kekayaan itu, beliau tidak lupa mereka yang memerlukan. Pada satu ketika, beliau telah membayar pembedahan dan pemulihan seorang peminatnya yang berumur 10 bulan.

Beliau juga turut menaja seorang mangsa tsunami Indonesia dimana mangsa itu memakai jersi beliau ketika dijumpai. Cristiano Ronaldo turut menderma sebanyak €1.5Juta atau bersamaan RM7,077,811 kepada sekolah di Palestin.

Sepanjang hidupnya, ejekan merupakan perkara rutin yang pasti diterimanya. Namun apa yang membuatkannya seorang atlet luar biasa, bagaimana dia merubah hidupnya daripada ejekan yang diterima itu kepada apa yang dimilikinya sekarang. Seorang yang biasa menjadi seorang yang sangat sangat luar biasa kerana dia fokus kepada apa yang dia hendak dan akan berusaha bersungguh-sungguh untuk mendapatkannya.


Realiti sebenar menjadi warga tua di Korea Selatan

Seoul : Salji masih lagi turun menutupi jalan, Puan Kim bergerak merentasi cuaca yang menghampiri 0 darjah celcius. Kebanyakan orang sudah pun berlindung di dalam kawasan rumah, sementara beliau tetap meneruskan rutin harian beliau meneroka lorong-lorong mencari kertas terpakai dan sampah yang boleh dikitar semula.

Dengan kepayahan kerana dia terbongkok-bongkok, itulah apa yang beliau lakukan untuk terus hidup ketika berumur 81 tahun. Pada hari biasa, dia akan mengelilingi bandar beberapa kali berjalan kaki, mengumpulkan lebih 100kg sampah yang akan dijual pada pusat pengumpul dengan harga 100 won (RM0.39) satu kilogram.

Jumlahnya hanya sekadar 10,000 won atau RM38.57 sehari, itupun kalau pungutan pada hari itu baik.

Pendapatan tersebut merupakan amaun yang amat kecil untuk hidup di negara yang maju dan kos sara hidupnya tinggi seperti Seoul. Tetapi untuk 3 juta warga tua Korea Selatan yang duduk dalam kemiskinan, ini adalah satu-satunya cara untuk mereka menghabiskan usia tua mereka.

"Saya bekerja kerana ada keperluan membeli ubat dan yang lebih penting, saya perlu makan. Kalau lapar sangat, saya penuhkan perut dengan air kosong dan kemudian makan makanan bajet. Kemudian saya teruskan kerja," kata Puan Kim, yang kebiasaannya terpaksa membelanjakan 2,000 won (Rm7.80) untuk nasi dan sup sahaja.

Di Korea Selatan, hampir separuh daripada warga tua berumur lebih 65 tahun hidup dalam kemiskinan, mengikut kaji selidik OECD bagi tahun 2016. Hampir suku daripada jumlah tersebut hidup sendirian, kesunyian dan mengalami masalah kemurungan.

Walaupun golongan warga tua hanyalah 13 peratus daripada jumlah populasi di Korea Selatan ketika ini, jumlah itu dijangka meningkat kepada 40 peratus pada tahun 2050. Para pengkritik berpendapat, jika masalah kemiskinan di kalangan warga tua tidak diperbaiki dan terus diabaikan, ia akan memberi kesan buruk kepada ekonomi negara dan kebajikan masyarakat sana.

Bagaimana generasi yang bertanggungjawab menjadikan Korea Selatan salah sebuah negara paling maju dalam dunia, akhirnya hidup dalam sengsara?

Pulihnya Korea Selatan daripada kisah krisis seperti penjajahan Jepun, perang Kora dan krisis ekonomi 1997 amat bergantung kepada pembangunan teknologi yang menjadikan Korea Selatan kuasa ekonomi dunia.

Professor Lee Ho-Sun dari Korea Soongsil Cyber University yang mengkaji bantuan kebajikan untuk golongan miskin warga tua berkata, taraf pesat pembangunan ekonomi mereka ketika ini adalah hasil titik peluh mereka yang sudah tergolongan dalam kelompok warga tua. Warga tua ini pula tidak pernah berhenti bekerja - amat biasa sekali untuk melihat seseorang yang sudah putih rambutnya bekerja sebagai pengawal keselamatan, pencuci atau pengutip sampah yang bekerja di sekeliling kota Seoul.

Ini adalah apa yang disebutkan sebagai nasib generasi yang dilupakan - mereka yang lahir pada awal era kesusahan tetapi terlalu dapat merasai nikmat hasil titik peluh mereka sendiri.

"Semua keringat dicurah untuk membangunkan negara ini dan kini mereka hidup merana ketika usia tua mereka," kata beliau.

Kebanyakan di antara mereka berada pada kemuncak karier ketika krisis ekonomi 1997 yang mengakibatkan hampir 2 juta penduduk kehilangan pekerjaan. Ramai juga di antara mereka yang menjadi mangsa budaya korporat Korea Selatan yang mengorbankan golongan pekerja berusia lanjut dengan pekerja muda yang mampu digajikan dengan lebih murah.

Sistem pencen cuba diperkenalkan pada sekitar lewat 80-an. Dengan elaun bulanan sebanyak 200,000 won (RM771.00 pada kadar hari ini) dan kelayakan yang menolak mereka yang mempunyai anak, pengkritik dasar berkata cubaan untuk mewujudkan satu sistem persaraan untuk generasi tua Korea Selatan berlaku terlalu lambat.

Dalam sebuah negara yang purata umur adalah 80 tahun, ramai warga tua terpaksa mencari jalan menyara hidup sendirian. Dalam sesetengah kes, ada juga warga tua yang terpaksa melacurkan diri untuk mendapatkan nafkah hidup. Kata Professor Ho,"warga tua Korea Selatan merasa bangga mereka dapat berkhidmat pada negara dan mereka tidak mengharapkan sebarang balasan. Jadi mereka hanya mendiamkan diri lalu meneruskan kehidupan mereka tanpa bersungut."

Selain statistik, peranan psikologi dan emosi generasi emas Korea Selatan ini menggambarkan betapa teruknya situasi yang mereka hadapi.

"Memang sejak dari muda hidup mereka susah, sebab itulah saya mahu membantu kebajikan warga tua kami," kata Shin Sun Ho, pengurus Silver Volunteer Cooperation Association, sebuah NGO yang berperanan membantu warga tua. NGO itu ditubuhkan untuk membantu mereka yang terlepas pandang dari bantuan kerajaan, seperti mereka yang tidak layak mendapat bantuan dalam rekod kerana mempunyai anak, tetapi sebenarnya langsung tidak berhubung dengan anak mereka sekian lama.

"Realitinya, majoriti warga tua ini tidak berhubung dengan anak mereka," kata Encik Shin.

Salah seorang adalah Puan Yim, seorang penyutip sampah berumur 86 tahun. Selepas terpisah dari keluarga ketika perang Korea, dia merantau mencari kerja seperti pembantu ladang atau mencuci rumah. Selepas berkahwin, suaminya pula lebur segala simpanan untuk memulakan perniagaan yang gagal. Walaupun begitu, Puan Yim bekerja keras menyara 5 anak sehingga seorang dapat ke universiti. Begitupun, mereka semua berpindah ke bandar selepas berkahwin dan tiga tahun lalu (2013) suaminya pula meninggal lalu dia kini keseorangan tanpa sokongan keluarga.

"Bila anak-anak saya datang melawat, mereka datang serentak. Kemudian semuanya balik. Cucu saya takut dengan kediaman saya, mereka kata banyak lipas. Saya jadi sunyi dan bosan," kata dia dengan ketawa.

Berbekalkan nasihat kawan-kawan, Puan Yim mula bekerja sebagai pengutip sampah untuk menghilangkan kebosanan - alasan biasa kedengaran yang disebut golongan warga tua.Tetapi Encik Shin berpendapat, itu hanyalah alasan untuk menutup realiti yang generasi tua seperti Puan Yim tidak mahu membebankan anak-anak mereka, jadi mereka lebih sanggup bekerja sendiri dari meminta dengan anak-anak.

Laporan tahun 2015 menyebut seramai 58.5 peratus warga tua Korea Selatan hidup dengan perbelanjaan sendiri sementara 30 peratus daripada mereka masih lagi bekerja. Salah satu penjelasan kenapa ia berlaku adalah kerana generasi tua Korea Selatan merasakan mereka gagal memberikan yang terbaik untuk anak-anak mereka, jadi tidak adillah jika mereka memohon pertolongan anak-anak.

Mentaliti menyalahkan diri sendiri ini menyebabkan wujudnya satu gejala lain pada generasi muda Korea Selatan. Menurut Prof.Ho : "Generasi muda bukannya tamak tetapi mereka tak pernah dididik untuk saling bantu membantu dalam sistem sosial dan budaya. Generasi sekarang, apabila ibu bapa mereka berkata mereka baik, anak-anak akan percaya tanpa memikirkan kebenaran kata ibu bapa."

Walaupun masih cergas, Puan Yim mengakui dirinya merana. "Anak saya anggap saya sihat. Tapi bila saya pulang ke rumah, badan saya sakit dan belakang saya juga sakit. Saya tak beritahu anak-anak kerana saya tak mahu mereka risaukan saya."

Jurang perbezaan antara generasi muda dan tua di Korea Selatan adalah satu isu penting pada Encik Shin - pada pendapat dia, untuk menyelesaikan isu ini, anak muda harus dididik untuk sedar jika diteruskan, satu hari nanti mereka mungkin akan mengalami nasib serupa jika mentaliti ini terus dipegang.

Puan Kim sebenarnya pernah bekerja sebagai seorang pembantu rumah tetapi dilepaskan selepas dia dikhabarkan semakin berusia.

Tidak mahu menyusahkan anak-anak, beliau menyewa sebuah bilik berharga 50,000 won (RM192) sebulan. "Lipas banyak, tapi saya tak ada pilihan lain," kata beliau. Berumur 81 tahun, dia tahu masanya kian suntuk.

"Bila saya makan, saya akan muntah. Anak saya minta saya ke hospital tapi saya enggan. Begitupun, jika terpaksa, saya perlu sedia untuk membayar yuran perubatan, sebab itu saya masih bekerja."

Kerajaan Korea Selatan memperkenalkan Skim Insurans pada tahun 2008 untuk membantu golongan warga tua, tetapi setiap individu perlu memohon dan disaring sebelum mendapat kelulusan. Bagaimanapun, bagi warga tua seperti Puan Kim yang hari-harinya dipenuhi dengan rutin untuk meneruskan hidup, mereka amat kurang pendedahan kepada program tersebut.

"Generasi mereka tidak ada pendedahan kepada konsep kebajikan sosial. Mereka bukan jenis pandai meminta tolong, berkira apa mereka akan dapat atau siapa boleh membantu," kata Prof.Ho.

Elemen kekeluargaan dalam masyarakat Korea Selatan semakin menjadi kurang relevan dan sistem kebajikan masyarakatnya tidak mampu menampung masalah yang muncul.

Wakil kerajaan, Encik Yang Seung-Jo yang juga pengerusi National Assembly Health and Welfare Committee berkata, "dulu, kita boleh mohon bantuan keluarga untuk selesaikan masalah sara hidup warga tua. Tapi kini, mereka yang berumur 30 ke 40 sendiri tidak mampu menampung hidup mereka dengan pendapatan mereka."

Dengan ekonomi yang perlahan dan kadar tenaga kerja muda yang hanya mencecah 10.4 peratus, situasi warga tua di Korea Selatan nampaknya tidaklah begitu baik.

"Kami bukannya mahu mengabaikan nasib warga tua, itu semua ada dalam agenda kami cuma kami perlu mengubah polisi sedia ada," kata beliau. "Generasi muda harus bekerja untuk menjana pendapatan supaya mereka mampu membayar cukai yang akan digunakan sebagai wang saraan pencen warga tua. JIka mereka tidak dapat menyumbang kepada ekonomi dan tidak mampu menjaga ibu bapa mereka, itu adalah masalah besar pada negara. Selagi masalah golongan muda tidak selesai, kita tidak dapat menyelesaikan masalah golongan tua."

"Terlalu ramai yang tidak membayar cukai yang perlu dikurangkan supaya kita boleh tinggikan jumlah penerima cukai," tambah beliau.

Encik Yang memberitahu," bajet untuk pencen adalah 9.4 trillion won (lebih kurang RM36 billion) jadi ini satu beban besar pada kerajaan."

Prof Ho berpendapat melihat kebajikan warga tua bukanlah hanya sekadar satu janji kerajaan, tetapi tugas."Kerajaan sepatutnya menyediakan perlindungan keseluruhan merangkumi kehidupan dan kebahagiaan warga tua, bukan sekadar keperluan fizikal semata-mata."

Encik Shin pula berkata," dah terlalu banyak kes warga tua dilanggar ketika mengutip sampah di jalanan. Orang ramai perlu sedar bagaimana kehidupan mereka ini setiap hari."

Tetapi bagi Puan Kim (dalam gambar di atas bersama penulis asal artikel ini), ini semua hanyalah cakap-cakap kosong untuk masa depan yang beliau sendiri tidak mampu bayangkan dan amat berlainan dengan kehidupan seharian beliau.

"Saya akan jaga diri saya sendiri," kata Puan Kim. "Kemudian saya akan keluarkan semua simpanan saya, pergi ke hospital dan mati di sana, tanpa pengetahuan anak-anak saya sendiri. Itu saja matlamat saya sekarang."

Selepas membaca kisah seperti ini, apabila direnungkan, kehidupan kita di Malaysia tidaklah seburuk yang selalu kita atau mungkin sesetengah pihak suka gambarkan. Apa yang penting, kita ambil yang baik dan buang yang buruk serta senantiasa bersyukur dengan apa saja nikmat yang ada pada kita hari ini, esok atau semalam.


5 Cara Duduk Mencerminkan Peribadi Dan Gaya Diri Anda

Banyak perkara yang kita lakukan dalam kehidupan seharian yang dapat mencerminkan keperibadian, mood dan cara kita. Tanpa sedar, cara kita duduk jugak sedikit sebanyak menentukan sifat kita. Bahasa badan ini boleh memberi isyarat kepada orang lain mengenai siapa kita dan apa yang ada di fikiran kita. Seseorang itu boleh mengetahui sama ada kita tidak jujur atau tidak berminat dengan sesuatu walaupun kata-kata anda seolah-olah anda berminat.

Iluminasi.com ingin berkongsi dengan anda 5 cara duduk dan maksud di sebaliknya.

Jika anda merapatkan kedua-dua lutut anda, dan menghalakan jari-jari kaki anda ke arah dalam ketika anda duduk, anda berkemungkinan seorang yang kreatif dan berkarisma. Namun, kadang-kadang anda boleh menjadi seperti kanak-kanak. Anda juga mungkin tidak berfikir terlebih dahulu sebelum bercakap, tapi selalunya orang lain melihat anda sebagai seorang yang gembira. Anda juga mempunyai kecenderungan untuk mengelak daripada masalah dalam hidup anda, tapi yang bagusnya adalah seorang yang periang.

Adakah anda mempunyai tabiat duduk dengan kaki bersilang? Jika ya, anda mungkin seorang yang suka berangan-angan. Mereka yang selalu menyilangkan kaki biasanya mempunyai idea yang pelik dan kreatif yang membuatkan orang lain melihat dengan mereka cara berbeza. Kemungkinan besar imaginasi anda adalah sangat sangat kuat. Anda berasa resah jika duduk di sesuatu tempat atau membuat sesuatu untuk tempoh masa yang terlalu lama, yang berkaitan dengan kerja, hubungan dan perkara-perkara lain dalam hidup anda. Mempunyai rakan yang banyak adalah hasil daripada perlakuan anda yang semulajadi.

Jika anda duduk dengan kaki yang terbuka, ia mungkin bermaksud anda mempunyai masalah memberi perhatian kepada perkara penting disebabkan masalah kekacauan dalam diri anda. Sama ada berkenaan kerja anda, kehidupan di rumah, masalah perhubungan, rakan dan ahli keluarga, pasti ada sahaja drama yang mengelilingi hidup anda. Namun, daripada membiarkan ia mempengaruhi anda, anda menggunakannya untuk memotivasikan diri anda untuk membuat yang lebih baik. Anda juga cenderung untuk menjadi lebih selesa dengan diri sendiri, dengan hanya t-shirt dan jeans sudah memadai berbanding pakaian yang kompleks.

Mereka yang duduk dengan cara kaki lurus selalunya kemas dan bijak, namun boleh jadi sangat sensitif. Cara duduk ini boleh menjadi isyarat bahawa anda seorang yang lebih suka mengelakkan diri anda daripada konflik dan suka memendam perasaan anda. Anda mungkin juga seseorang yang suka menyembunyikan rasa tidak selamat anda, tapi anda tidak takut untuk memberi tahu atau berterus terang jika seseorang berasa anda telah membuat kesalahan terhadap mereka. Posisi ini juga boleh menunjukkan yang anda adalah seorang yang tegang, namun anda bersedia melakukan sesuatu jika diperlukan.

Duduk dengan kedua-dua kaki anda rapat pada sudut-sudut tertentu menunjukkan yang anda adalah seorang yang mempercayai semua benda mempunyai masa dan tempatnya. Anda lebih suka mengukuhkan pendidikan dan kerjaya anda terlebih dahulu sebelum memikirkan hal lain. Anda meletakkan matlamat anda dengan tinggi dan anda bekerja keras untuk mendapatkannya. Anda juga suka berpakaian cantik kerana bagi anda penampilan itu amat penting. Walaupun anda membiarkan orang lain berfikiran bahawa anda tidak kisah dikritik, ia menyakitkan anda apabila orang lain mengkiritik atau menjatuhkan anda.


Tanda-tanda tubuh anda sangat memerlukan air

Dehidrasi itu terjadi apabila tubuh badan seorang tu kekurangan air dan garam galian. Secara umumnya, tubuh badan sesorang yang sihat itu kehilangan cecair melalui proses berkumuh seperti berpeluh,wap air,membuang air kecil dan besar melalui organ perkumuhan kulit,peparu dan ginjal. Keadaan cuaca di Malaysia yang agak panas juga merupakan salah satu punca yang boleh menyebabkan tubuh badan manusia mengalami dehidrasi sekiranya kurang minum air.

Apabila anda berasa tidak sihat,letih dan sakita kepala kemungkinan disebabkan anda mengalami dehidrasi. Jadi anda perlu memeriksa jika anda tanda-tanda seperti di bawah dan bagaiamana cara menanganinya.

Anda sering berasa letih ketika berada ditempat kerja atau apabila anda pulang ke rumah, badan tetap berasa letih. Malahan ada juga yang berasa letih setelah mendapat tidur yang sempurna dan cukup. Kenapa ia terjadi?

Jika anda terasa badan sentiasa letih anda perlu mempertimbangkan diri kemungkinan tubuh anda memang kering dan memerlukan air yang secukupnya. Dehidrasi menyebabkan proses enzim menjadi lambat yang akan menyebabkan badan anda kurang untuk menghasilkan tenaga. Itu sebab anda berasa sangat letih.

Jika anda terasa senak atau kembung perut dan sisa dalam badan tidak keluar, ia juga merupakan salah satu punca berlaku dehidrasi. Selain mempunyai lebih banyak serat dalam pemakanan, anda juga perlu menyemak sama ada cukup atau tidak air yang di minum sehari. Sehari anda perlu meminum sekurang kurangnya 8 gelas air.

Apabila anda tidak minum air dengan cukup sisa dalam usus akan menjadi begitu kering menyebabkan ia sukar untuk dikeluarkan.

75% air dalam badan berada di bahagian otak sesorang dan apabila sesorang itu tidak minum air yang cukup maka otak akan bertindak balas dengan segera.

Otak dikelilingi oleh lapisan air untuk melindungi dan merangkumi keseluruhan otak. kekurangan pengambilan air boleh menyebakan lapisan itu menjadi kurang dan hilang. Kekurangan ini boleh menyebabkan otak menekan bahagian tengkorak yang boleh menyebabkan kepala menjadi sakit.

Kebanyakkan wanita mencari bagaimana untuk mengatasi masalah faraj yang kering ketika melakukan hubungan intim. Faraj kering menyebabkan ramai wanita tidak mahu mengadakan hubungan intim kerana faraj akan berasa sakit dan pedih saat melakukan hubungan bersama. Jadi setiap wanita perlu meminum air kosong dengan banyak dan elak daripada meminum minuman yang berkafien kerana ia akan menyerap air yang berada ditubuh badan. Ambil makanan tambahan yang mempunyai banyak Vitamin E kerana ia dapat membantu menebalkan dinding tisu faraj anda selaian itu dapat menyimpan lebih banyak air. Pastikan anda minum air secukupnya.


Ingin Memulakan Bisnes Sendiri? 5 Idea Bisnes Pertama Dengan Modal Kecil

Dalam Islam, terdapat sebuah hadis menyatakan bahawa 9 daripada 10 pintu rezeki datangnya daripada berniaga. Kita seringkali mendengar kisah-kisah orang yang berjaya dalam perniagaan tetapi tahukah anda bahawa 90% orang yang memulakan perniagaan gagal dalam bisnes mereka?

Sebahagian orang terutamanya golongan muda terlalu ghairah untuk memulakan bisnes sendiri kerana beranggapan memulakan bisnes membolehkan mereka cepat kaya. Walaubagaimanapun, berapa ramai di antara mereka ini lingkup awal dan menanggung hutang yang banyak setelah gagal dalam bisnes.

Sekiranya anda baru ingin memulakan bisnes, bisnes yang diceburi haruslah menggunakan modal yang sikit dan tidak menyebabkan kerugiaan ribuan atau jutaan ringgit apabila bisnes anda gagal.

Kebanyakan orang berpendapat mereka haruslah membuat pinjaman untuk memulakan bisnes. Persepsi ini jelas sekali salah dan harus diperbetulkan! Berikut adalah beberapa idea bisnes bagi anda yang ingin berjinak-jinak membuka bisnes sendiri.

Setiap orang mempunyai kelebihan masing-masing. Antara bisnes dengan modal kecil adalah dengan menawarkan servis anda dengan harga yang berpatutan. Sebagai contoh, sekiranya anda pandai mendesign, bolehlah menawarkan servis design kad kahwin, poster dan sebagainya dengan harga yang berpatutan.

Apakah modal utama dalam bisnes servis? Masa anda. Sekiranya anda inginkan idea, boleh ke laman Fiverr.

Bisnes mencuci kenderaan adalah antara bisnes yang memerlukan modal yang kecil. Modal yang diperlukan hanyalah untuk membeli sabun, span dan juga air. Sekiranya anda tinggal di apartmen atau kondiminium, mungkin pernah melihat bangla-bangla membawa basikal dengan peralatan mencuci kereta.

Mereka hanya perlu mencari pelanggan dan akan mencuci kereta pelanggan beberapa kali seminggu seperti yang telah dipersetujui.

Menjadi agen insuran merupakan bisnes yang lumayan masa kini. Walaupun begitu, tidak ramai yang mampu melakukannya. Seseorang agen insuran perlu mempunyai keberanian untuk berhadapan dengan orang ramai dan mempunyai hati yang kental.

Untuk menjadi agen, anda perlu menjalani peperiksaan dan melalui beberapa fasa. Sila dapatkan maklumat lanjut daripada rakan-rakan anda yang sudahpun menjadi agen insuran.

Dropship adalah konsep di mana anda akan dibayar komisyen sekiranya anda berjaya menjual sesebuah produk milik orang lain seperti kain, pakaian kanak-kanak, gajet, barangan kosmetik dan sebagainya.

Kebanyakan sistem dropship yang ada di Malaysia memerlukan anda mendaftar akaun dengan pihak penjual dan segelintir daripadanya memerlukan anda membayar yuran komitmen. Yuran ini selalunya tidak begitu mahal, mungkins serendah RM100 sahaja. Antaranya kelebihan bisnes ini adalah anda tidak perlu menyimpan stok. Sebagai penjual dropship, anda hanya perlu mengambil order, hantar order kepada penjual dan tunggu barang disampai kepada pembeli anda. Kemudian, bayaran komisyen akan diberi kepada anda seperti yang telah dipersetujui.

Mungkin ramai yang tidak tahu, tetapi sebenarnya adalah tidak mustahil untuk membuat banyak duit melalui blog. Terdapat banyak cara membuat duit melalui blog antaranye melalui pengiklanan dan affiliate. Untuk bacaan lanjut mengenai buat duit melalui blog, sila layari pautan berikut:

Idea-idea yang dikongsi ini adalah beberapa idea bisnes yang boleh anda cuba dengan modal yang rendah. Bisnes pertama ini juga boleh dijadikan permulaan untuk mengumpul modal sekiranya anda ingin memulakan bisnes yang memerlukan modal besar seperti membuka gerai makan, membuka bengkel, menjual kenderaan dan sebagainya.

Dengan memulakan bisnes dengan modal yang kecil ini, anda boleh menimba ilmu dan selok-belok bisnes dengan lebih mendalam. Sekurang-kurangnya jika anda gagal dalam bisnes pertama anda sekalipun, anda tidak mengalami kerugian besar dan terpaksa membayar hutang beribu-ribu ringgit.


Kanak-Kanak 8 Tahun Memandu Kereta Dengan Adiknya ke McDonalds Untuk Beli Burger Keju

Seorang kanak-kanak berumur 8 tahun yang tidak dapat dinamakan, berasal dari daerah East Palestine, Ohio, USA merasa lapar dan mengidamkan burger keju McDonalds. Oleh kerana melihat ibu bapa dia tidur, dia mengambil keputusan untuk memandu sendiri ke McDonalds berhampiran rumah mereka.

Kekurangan pengetahuan untuk memandu tidak membataskan beliau, lalu beliau membuka Youtube mencari video yang mengajar beliau cara memandu. Dalam masa 5 minit, selepas merasakan beliau cukup mahir, beliau mengambil kunci kereta ayahnya, membawa wang dari tabungnya lalu mengajak adiknya yang baru berumur 4 tahun menemaninya.

Mereka keluar bersama-sama dalam kenderaan MPV yang dipandu oleh abangnya. Beliau kemudiannya memandu sejauh 2.5 kilometer, mengikut aliran trafik yang betul, berhenti di lampu merah dan tidak melanggar apa-apa.

Sampai di McDonald, beliau berjaya melakukan navigasi untuk masuk ke lorong pandu lalu, memesan burger keju untuk mereka berdua, nugget ayam untuk adiknya dan juga kentang goreng yang dikongsi bersama-sama. Pekerja McDonalds yang mengambil pesanan menyangka mereka sedang dipermainkan atau menyangka ibu bapa mereka ada di kerusi belakang.

Pegawai polis yang mengambil laporan, Jack Koehler dan "menangkap" budak lelaki tersebut di perkarangan McDonalds itu sedang menikmati burger keju sambil dikerumuni orang ramai bertanya kepada budak lelaki terbabit," apa yang awak lakukan?"

Budak lelaki itu menjawab,"saya dan adik saya nak makan burger keju."

Agak menakjubkan juga apabila seorang budak lelaki berumur 8 tahun berjaya memandu melepasi 4 persimpangan berlampu isyarat tanpa melanggar lampu isyarat. Peristiwa-peristiwa seperti ini menunjukkan bagaimana pendidikan boleh berlaku tanpa berada dalam keadaan formal.

Adakah masyarakat kita sudah bersedia untuk menukar mentaliti yang umur, bukan lagi penghalang jika kita berkebolehan melakukan sesuatu dengan pendidikan yang lebih sempurna? Persoalan lebih besar, mengapa ada pemandu yang berlesen dan melebihi had umur, gagal mengikut peraturan jalan raya dengan betul?Video


14 Ciptaan Hebat Jepun Yang Patut Ada Di Seluruh Dunia

Jepun adalah sebuah negara maju yang yang mempunyai rakyat yang  sangat rajin dan komited. Mereka juga hidup dalam budaya yang sangat menarik dan lain daripada yang lain. Rakyatnya juga sememangnya amat kreatif, berfikir di luar kotak. Mereka yang sangat berdaya cipta suka menghasilkan sesuatu membuatkan anda tidak akan dapat melihat beberapa hasil buah fikiran mereka di negara lain.

Kami ingin kongsikan benda dihasilkan di Jepun yang sangat pintar dan sepatutnya ada di setiap negara.

Malaysia perlukan penyembur ini! Ketika negara-negara lain yang mengalami cuaca panas mencari-cari kipas dan pendingin hawa, orang Jepun menggunakan ciptaan menarik ini untuk menyejukkan badan mereka ketika musim panas. Gel ini boleh memberikan sensasi nyaman apabila disapukan ke atas kulit, dan boleh bertahan berjam-jam lamanya.

Bagi orang Jepun, masa itu lebih berharga daripada emas. Masa adalah segala-galanya. Buktinya adalah penghasilan mesin layan diri ini yang bukan sahaja menjual keropok kentang dan coklat, malah juga ada kentang goreng, telur rebus, makanan haiwan, dan juga pasta. Dengan ini anda tak perlu bazirkan masa singgah di kedai makan atau beratur panjang hanya untuk dapatkan makanan. Kreatif sangat!

Dengan penduduk seramai 127 juta orang, adalah amat penting untuk mereka menggunakan ruang dengan sebaik-baiknya. Lebih-lebih lagi jiga ia melibatkan kenderaan. Salah satu cara untuk memaksimakan penggunaan ruang adalah dengan menggunakan cara unik ini, ruang parkir dua tingkat. Anda pun tidak perlu menghabiskan masa yang lama untuk mencari parkir pada hujung minggu.

Bagi mereka yang normal, tiada masalah untuk membeli minuman. Namun bagi mereka yang mengalami cacat penglihatan, sudah tentu menjadi masalah jika mereka hendak membeli minuman yang mereka mahu. Jadi orang Jepun memikirkan tentang perkara ini, dan menyelesaikannya. Sebab itu anda tak akan jumpa minuman tin yang tiada tulisan braille di permukaan atas minuman tersebut.

Sangat ringkas, namun amat berguna. Biasanya jika anda makan di food court atau restoran, anda akan menghadapi masalah untuk meletakkan beg terutamanya wanita. Kadang-kadang, disebabkan oleh tiada tempat meletakkan beg, anda terpaksa meletakkannya di atas riba atau di atas lantai. Jepun telah menyelesaikan masalah ini dengan mencipta kerusi yang mempunyai penyangkut beg ini. Sangat pintar.

Sudah tentu anda tak akan dapat menjumpai perkara seperti ini di mana-mana! Anda boleh mendapatkan tiket untuk tren pinggir bandar yang dilengkapi dengan air panas untuk merendam kaki anda yang boleh membantu mengurangkan tekanan harian dan juga berehat ketika berulang-alik kerja.

Tandas di Jepun dah nampak seperti Transformers. Ia boleh memberikan servis lebih daripada kebiasaan. Boleh kata berkemampuan melakukan apa saja. Daripada membantu mereka yang kurang upaya, mencuci tandas sendiri hinggalah ke menghangatkan secara automatik. Seolah-olah perkara yang ia tidak dapat lakukan adalah menyediakan sarapan untuk anda! Mungkin rakyat Jepun sedang mereka cipta untuk fungsi itu pula!

Ini menarik. Bila orang selalu cakap, "Mana ada benda percuma dalam dunia ni, pergi tandas pun kena 20 sen!,". Tapi tidak di Jepun. Menakjubkan apabila budaya mereka yang memberikan tisu atau sapu tangan secara percuma! Itu cara mereka di Jepun.

Seperti negara kita, pam minyak dibina tegak di atas permukaan tanah, lain pula ceritanya di Jepun. Di Jepun, pamnya dibina di atas bumbung, dan paip yang menghubungkan minyak petrol dan pamnya tergantung. Ini bukan sahaja dapat menjimatkan ruang malah dapat menyelesaikan masalah paip tidak sampai ke tangki minyak, jika anda tersalah masuk pam.

Jepun antara negara yang terkenal dengan rakyatnya yang rajin bekerja hingga mengalami tekanan. Jadi, mereka cuba untuk membantu masalah ini. Caranya? Mudah. Mereka mencipta apa yang dipanggil "Poppers" pada gegelang kunci. Anda boleh memicit poppers ini dan apa yang mengagumkan adalah, ia benar-benar boleh mengurangkan tekanan dengan kadar segera.

Bukti kukuh yang menunjukkan rakyat Jepun amat menyukai perkara automatik. Sehinggakan boleh dikatakan majoriti teksi di Jepun dilengkapi dengan pintu automatik. Ini memudahkan anda keluar masuk.

Di Jepun, terdapat sistem pembesar suara yang menjangkaui di seluruh negara. Ia selalunya digunakan untuk memberikan amaran mengenai kecemasan seperti gempa bumi dan tsunami. Namun apabila keadaan tenang, mereka akan memainkan muzik untuk orang awam, dan juga memberi pengumuman kepada kanak-kanak untuk pulang ke rumah pada waktu petang selepas bermain.

Ramai orang Jepun berulang alik menggunakan basikal, yang membuatkan kesesakan dalam hal parkir basikal. Untuk menyelesaikan masalah ini, pihak berkuasa menghasilkan sistem parkir basikal bawah tanah. Mudah sahaja. Anda hanya perlu meletakkan basikal anda di atas landasan, leretkan kad dan tunggu pintu terbuka. Ia akan memarkir basikal anda secara automatik, dan apabila anda perlukan kembali basikal anda, leretkan kad sekali lagi, dan basikal anda akan muncul! Canggih bukan?

Ini yang membuatkan ramai orang akan cemburu dengan rakyat Jepun. Mereka membuat keputusan bahawa perkara ini tidak perlu lagi dibahaskan dan meluluskan agar semua pekerja berhak mendapat waktu tidur di tempat kerja. Dipanggil "inemuri", yang bermaksud "tidur ketika hadir". Kelebihan ini membolehkan mereka tidur di tempat kerja di sebelah bos anda. Bunyi macam kelakar, tetapi benar.


5 Tips Mudah dan Terbukti Berkesan Menghalau Nyamuk

Kalau tengah sedap layan tidur, lepas tu tiba-tiba dengar bunyi nyaring benda terbang tepi telinga, kulit badan pula tiba-tiba gatal sana, gatal sini, mesti rasa nak marah kan? Kacau daun betul. Bila balik kampung lagi lah, kalau tak pasang ubat nyamuk, tak sah.

Lagipun sekarang ini makin macam-macam penyakit yang dibawa nyamuk. Demam denggi, demam zika, malaria, Japanese encephalitis, macam-macamlah! Jadi, sebelum anda atau ahli keluarga dijangkiti penyakit-penyakit yang boleh membawa maut ini, amalkan 5 tips berikut untuk mengelakkan diri daripada gigitan nyamuk:

Pada kurun ke-18, kain kelambu digunakan oleh ratu Mesir terkemuka, Cleopatra untuk mengelakkan diri daripada digigit nyamuk. Ketika itu, hanya keturunan diraja dan saudagar kaya sahaja mampu untuk memasang kelambu di katil.

Masa kita kecil-kecil pun atok dan nenek selalu menggunakan kelambu bila kita balik kampung kan? Rasa macam renyah nak pasang, tapi ini adalah salah satu cara paling efektif untuk mengelakkan diri daripada digigit nyamuk. Lagipun sekarang dah banyak jenis kelambu ada dijual. Tak susah sangat dah.

Nyamuk paling aktif dan berleluasa pada waktu subuh dan senja. Agak-agak dah dekat nak waktu Maghrib tu, anda semburlah seluruh kawasan rumah menggunakan apa-apa semburan aerosol nyamuk yang ada di rumah. Sembur menghala ke siling, fokus pada tempat yang gelap seperti bawah tangga ataupun bahagian belakang sofa yang berwarna hitam kemudian tutup semua pintu dan tingkap.

Jangan sembur ke tempat-tempat yang selalu dipegang seperti meja atau kabinet dapur dan pastikan semua makanan ditutup sebelum menyembur ya.

Sebelum anda masuk tidur, bolehlah memasang ubat nyamuk. Pelbagai jenis ubat nyamuk ada dijual di pasaran. Kalau anda rasa ubat nyamuk jenis lingkaran itu berbahaya, bolehlah beli yang jenis elektrik.

Bagi yang mempunyai anak kecil, disarankan guna yang elektrik ya. Pasang di tempat tinggi sedikit.

Kalau anda rajin dan ada bajet, bolehlah membeli losen penghalau nyamuk yang mengandungi DEET (diethyltoluamide). Walaupun losen ini sangat berkesan, namun masih ramai pengguna berasa khuatir dan ragu-ragu dengan keselamatannya kerana mengandungi bahan kimia berbahaya.

Sebagai pengguna bijak, anda boleh semak label terlebih dahulu sebelum membeli. Sekiranya kandungan DEET melebihi 30%, elakkan membeli kerana ini boleh memudaratkan.

Selain itu, menurut satu kajian yang dijalankan pada tahun 2015, saintis mendapati bahan lebih organik seperti picadirin dan lemon eucalyptus lebih efektif daripada losen DEET. Cari produk yang mengandungi 20% picadirin ataupun 30% minyak lemon eucalyptus.

Sedikit sahaja takungan air pun sudah boleh menjadi kawasan pembiakan nyamuk secara besar-besaran. Tahukah anda, seekor nyamuk Aedes boleh menghasilkan lebih kurang 100 telur pada satu-satu masa? Jadi, cara paling berkesan untuk membasmi pembiakan nyamuk adalah dengan memastikan tiada tempat air bertakung di rumah anda.

Periksa kawasan luar rumah seperti pasu, sinki dan longkang. Sekiranya nampak takungan air, bersihkan dengan kadar segera. Buang semua sampah-sarap seperti tin dan plastik yang boleh menadah air hujan tanpa anda sedari.

Sekiranya anda menggunakan kolah atau besen tadahan air, pastikan ia bertutup atau boleh juga dimasukkan ubat bagi mengelakkan nyamuk membiak.

Gunakan Limau nipis dan bunga cengkih seperti didalam gambar dibawah. Petua ini bergantung kepada jenis nyamuk juga. Diceritakan bahawa nyamuk hutan tidak akan mengendahkan petua ini mungkin kerana mereka lebih "sado" berbanding nyamuk bandar yang berkeliaran di rumah-rumah orang.


Anda boleh panjangkan umur dengan hanya berlari

Berlari merupakan satu rutin yang tidak ramai mampu buat secara konsisten walaupun sebenarnya mudah dilakukan. Kita hanya memerlukan sepasang kasut dan ruang untuk berlari, serta tidak memerlukan peralatan lain.

Satu kajian yang dijalankan dan diterbitkan dalam jurnal Progress in Cardiovascular Disease melaporkan yang mereka yang berlari mempunyai jangka hayat 3 tahun lebih panjang berbanding mereka yang tidak berlari. Walaupun latihan lain seperti berjalan dan berbasikal memberikan kesan kepada hayat yang sama, tetapi kesannya tidaklah sebaik berlari.

Bagaimanapun, penyelidik menyebut kebaikan yang diberikan oleh aktiviti berlari ada hadnya di mana faedah maksima yang akan diperolehi adalah 3 tahun, walaupun seseorang itu berlari lebih daripada apa yang diperlukan oleh badannya.

Menurut penyelidik, Dr. Duck-Chul Lee, seorang professor di Iowa State University yang turut terlibat dalam penerbitan tersebut, menyebut mereka melakukan penyelidikan lebih mendalam kerana timbul banyak persoalan selepas satu penerbitan oleh Cooper Institute menimbulkan banyak persoalan daripada masyarakat berkenaan topik yang sama.

Hasil kajian pasukan Dr.Lee melalui kajian semula data yang dihasilkan oleh Copper Institute membuktikan yang jika seseorang berlari tak kiralah pada apa kelajuan sekalipun, tabiat itu mampu menurunkan kadar kematian awal seseorang sebanyak 40 peratus walaupun seseorang itu mengalami masalah ketagihan arak, merokok atau mempunyai masalah kesihatan seperti kegemukan atau hipertensi.

Yang menariknya, penyelidik membuktikan melalui kiraan, berlari memberikan jangka hayat yang lebih panjang berbanding jangka masa berlari. Menggunakan 2 jam untuk larian seminggu sebagai purata, penyelidik berpendapat seseorang akan menggunakan 6 bulan dalam tempoh 40 tahun untuk berlari tetapi mampu memanjangkan jangka hayat mereka sebanyak 3.2 tahun.Kepada mereka yang merasakan berlari adalah sesuatu yang susah, harapnya kini anda ketahui dan sedar insentif kenapa anda perlu berlari. Berlarilah sambil tersenyum, kerana ini bakal membantu anda hidup lebih lama.


Bayi Hydra Syndrome pertama dunia yang berjaya melepasi 3 peringkat pembedahan rumit

Seorang bayi bernama Karam Sarmed, yang berasal dari Iraq mengalami penyakit yang dipanggil polymelia atau sejenis kecacatan yang berlaku kepada 1 dalam satu juta bayi yang mengakibatkan bayi dalam kandungan mempunyai kaki atau tangan lebih. Polymelia juga dikenali sebagai hydra syndrome.

Penyakit ini berlaku ketika dalam kandungan akibat daripada pembentukan sel semasa dalam bentuk embrio yang tidak sempurna. Pakar menyebut polymelia juga boleh berlaku apabila satu pasangan kembar dalam pembentukan tetapi apabila salah satu kembarnya tidak mengalami tumbesaran lalu selnya melekat kerana disedut oleh pasangannya, membuatkan pasangannya mengalami lebihan kaki dan tangan.

Karam dimasukkan ke Hospital Jaypee, Delhi pada bulan Oktober tahun lalu ketika berumur 2 minggu dan tinggal di sana sehinggalah pembedahan beliau selesai kerana keadaannya yang kritikal. Karam akhirnya telah berjaya menjadi manusia pertama selamat menjalani pembedahan membuang lebihan kaki dan tangan.

Pada peringkat awalnya, ibu bapanya cuba mendapatkan rawatan di Iraq tetapi kebanyakan hospital di sana tidak mempunyai kepakaran untuk merawat kes sebegini, kemudiannya mereka mendapat berita yang pembedahan yang sama telah berjaya dilakukan di India. Karam mempunyai 4 lebihan kaki dan tangan, di mana 3 daripadanya bersaiz normal sementara satu lagi tidak terbentuk sepenuhnya. Salah satu tangan yang ada pula terbentuk di bahagian perut beliau.

Menurut doktor yang terlibat, peringkat pertama pembedahan adalah dengan membuang tangan yang keluar dari perutnya. Kemudian satu pembedahan untuk memperbetulkan saluran jantung beliau diperlukan selepas itu. Langkah terakhir pembedahan adalah dengan membuang kesemua anggota badan lebihan yang ada. Walaupun pembedahan ini berjaya, Karam tetap akan memberlukan pembedahan tambahan apabila dia meningkat dewasa untuk memperbetulkan kecacatan lain yang mungkin wujud selepas ini.

Ada beberapa kes lain yang melibatkan pesakit polymelia yang agak popular. Salah satunya juga kebetulan pula berlaku di India di mana seorang bayi lahir dengan 4 kaki dan 4 tangan di daerah Dumri Isri. Bayi itu dipercayai oleh penduduk setempat sebagai jelmaan Ganesha, Tuhan orang Hindu yang mempunyai 4 tangan.

Walau apa pun, kejayaan pakar di India membuktikan mengapa India kini adalah antara negara paling terkemuka di dunia sebagai pusat perubatan. Selain daripada tahap kepakaran yang ramai, kos yang tidak tinggi juga membuatkan India menjadi pilihan ramai pesakit untuk mendapatkan perubatan.

Karam kini dijadualkan akan menjalani satu lagi pembedahan dalam tempoh 6 bulan akan datang untuk memperbetulkan bahagian arteri jantungnya. Dilaporkan juga atas beban kos yang tinggi, ayah Karam, Sarmed kini terpaksa bekerja lebih untuk menampung belanja pembedahan walaupun kos di India lebih rendah berbanding jika dibuat di negara-negara lain."Kami mahu Karam menjadi seorang jurutera bila dia besar nanti," kata ibunya, Gufran.


Kisah Hidup Shah Rukh Khan Yang Dahulunya Sangat Miskin Sebelum Bergelar Pelakon

Tidak perlu lagi diperkenalkan siapakah jejaka kacak di dalam gambar di bawah ini. Sebut sahaja namanya, sudah membuatkan kita terbayang-bayang lakonan romantiknya di dalam Kuch Kuch Hota Hai ataupun Mohabbatein. Datuk Shah Rukh Khan atau SRK. Nama yang cukup popular di dunia Bollywood serta di dalam industri perfileman dunia dan secara khususnya mendapat tempat istimewa di hati para peminatnya di Malaysia. Namun, sedikit yang mengetahui sejarah kehidupan beliau yang hebat ini bermula dengan kisah lampau yang telah mencorakkan beliau antara pelakon yang paling berjaya di dunia Bollywood.

Shah Rukh Khan akan berumur 52 tahun pada 2 November nanti dan beliau dilahirkan di dalam keluarga Islam di New Delhi. Beliau telah berkahwin dengan Gauri Khan dan mempunyai 3 orang anak. Shah Rukh Khan merupakan pelakon, pengarah dan juga pernah menjadi pengacara televisyen.

Ayahnya bernama Meer Taj Mohammed Khan dan ibunya bernama, Lateef Fatima berasal dari Peshawar. Ayahnya mempunyai beberapa perniagaan seperti restoran dan hidup sederhana di apartment yang disewanya.

Beliau membesar di kejiranan Rajendra Nagar di Delhi dan bersekolah di St. Columbus. Di sini, beliau aktif dalam bidang sukan, drama dan juga seorang pelajar yang cemerlang dari segi akademik. Malah, beliau juga dianugerahkan Sword of Honour, iaitu anugerah tahunan St. Columbus bagi pelajar contoh sekolah.

Selepas itu, beliau menghadiri Kolej Hansraj dari tahun 1985 sehingga 1988 dan telah mendapat ijazah di dalam bidang ekonomi. Kemudian, beliau meneruskan pengajian dalam bidang Sarjana di Jamia Millia Islamia, namun beliau berhenti separuh jalan kerana minatnya dalam bidang lakonan begitu mendalam.

Namun, beliau telah dikejutkan dengan tragedi malang apabila ayahnya telah meninggal dunia disebabkan kanser pada tahun 1981. 10 tahun kemudian, ibunya turut meninggalkannya akibat komplikasi penyakit diabetes. Akibat kematian kedua ibubapanya, kakak Shah Rukh Khan iaitu Shahnaz telah mengalami tekanan perasaan dan Shah Rukh Khan telah bertindak menjaganya. Kini, kakaknya masih lagi tinggal bersama Shah Rukh Khan dan keluarganya di rumahnya di Mumbai.

Akibat ketiadaan tempat bergantung, Shah Rukh Khan telah kehabisan duit dan bagi menyara hidup, beliau telah bekerja di tempat konsert dengan bayaran Rs.50 iaitu kira-kira RM3.40.

Beliau bermula dengan watak kecil di dalam filem dan drama. Beliau dibayar Rs.25,000 atau RM1700 sahaja untuk lakonannya di dalam filem yang bertajuk "Kabhi haan Kabhi naa". Di hari pembukaan filem itu, beliau sendiri yang menjual tiket filem itu kepada orang ramai. Ketika itu, beliau hanya tidur di tepi pantai ataupun di perhentian bas kerana tiada tempat tinggal.

Namun, pada tahun 1992, hidupnya berubah. Selepas 5 tahun berusaha keras di dalam industri filem, filem "Deewana" telah menjadi filem box office dan telah memenangi Pelakon Debut atau Baru Terbaik untuk FilmFare.

Shah Rukh Khan telah berlakon di dalam filem-filem yang tidak diingini oleh pelakon lain namun tuah manusia siapa yang tahu, satu persatu filem yang dilakonkannya menjadi hits.

Hari ini, Shah Rukh Khan digelar "King Khan" dan merupakan pelakon Bollywood paling kaya dalam sejarah. Pada tahun 2016, beliau mendapat bayaran sebanyak $33Juta ataupun RM145.55Juta, meletakkan beliau di tangga ke 86 dalam 100 selebriti paling kaya tahun lepas. Dari RM3 kepada RM145.55Juta, siapa sangka hidup beliau berubah kerana tindakan beliau yang berani itu.

Cerita Shah Rukh Khan ini mengajar kita bahawa, kejayaan dan kegagalan adalah sebahagian rencah kehidupan. Kedua-duanya tidak kekal dan percayalah kepada usaha anda.


Mari Mengenali Cybathlon, Sukan Untuk Manusia Bionik

Mungkin kebanyakan daripada kita biasa mendengar sukan marathon, duathlon, triathlon dan swimathon. Pernahkah anda dengar mengenai cybathlon?

Sekiranya orang kelainan upaya (OKU) mempunyai penganjuran sukan edisi mereka yang digelar paralimpik, cybathon pula adalah sukan gabungan antara manusia dan teknologi robotik. Cybathlon baru diperkenalkan pada tahun 2016 dan diperkanalkan oleh ETH Zurich dengan kerjasama Swiss National Center of Competence in Robotics Research bertujuan untuk mempromosi dan memperkenalkan teknologi bionik.

Untuk pertandingan ini, terdapat 6 kategori atau disiplin yang dipertandingkan:

Dalam pertandingan cybathlon ini, peserta yang dikenali sebagai 'pilot' dibenarkan menggunakan teknologi bionik yang sudah diperkenalka secara komersil ataupun yang masih dalam fasa prototaip.

Sementara itu, hadiah bagi pemenang pula akan diberikan kepada peserta dan juga syarikat yang telah membangunkan teknologi bionik yang digunakan oleh peserta tersebut.

Sukan cybathlon ini masih terlalu baru tetapi penganjurannya harus dipuji dalam usaha untuk mempromosi teknologi bionik. Mungkin beberapa tahun akan datang kita dapat melihat lebih banyak peserta dan syarikat yang akan turut serta dan banyak lagi teknologi bionik yang akan diperkenalkan.

Penganjuran cybathlon seterusnya dijangka akan diadakan pada tahun 2020 dan maklumat lanjut boleh diperolehi daripada laman rasmi ETH Zurich. Kredit gambar: ETH Zurich.


4 Tips penjagaan bateri yang memanjangkan jangka hayat bateri telefon pintar

Kini, boleh dikatakana kebanyakan daripada kita sudah menggunakan telefon pintar. Ianya menjadi gajet wajib bagi memudahkan kita menguruskan urusan seharian seperti menyemak emel, menggunakan GPS untuk memandu, menghantar mesej dan sebagainya.

Apabila berbicara mengenai tips menjaga telefon pintar, antara topik yang hang diperkataka adalah mengenai teknik-teknik mengecas telefon agar bateri telefon tahan lebih lama dan tidak mudah cepat habis. Walaubagaimanapun, ada antara tips yang seringkali kita dengar hanyalah mitos semata-mata dan tidak dapat dibuktikan kesahihannya.

Berikut meruapakan antara mitos-mitos mengenai pengecasan telefon pintar yang seringkali kita dengar:

Tidak menjadi kesalahan menggunakan telefon yang sedang dicas. Pastikan ada menggunakan pengecas original atau yang berkuali, bukan pengecas murah yang tidak diketahui tahap keselamatannya.

Walaubagaimanapun, menggunakan telefon yang sedang dicas adalah tidak digalakkan. Sebelum ini, sudah terjadi kes telefon meletup ketika sedang dicas dan kes di mana pengguna terkena renjatan elektrik ketika menggunakan telefon yang sedang dicas. Tidak dapat dipastikan punca terjadinya dua kes ini tetapi besar kemungkinan ianya berpunca daripada penggunaan pengecas telefon murah atau tiruan.

Betul pada kebanyakan kes. Pengecas telefon murah yang anda boleh beli di pasar malam tidak mengandungi ciri-ciri keselamatan yang boleh mendedahkan diri anda dan telefon anda kepada bahaya sepeti litar pintas.

Tidak mengapa melaburkan sedikit wang untuk mendapatkan pengecas yang berkualiti. Jika tidak mampu untuk membeli pengecas kualiti original, beli pengecas telefon daripada jenama yang dipercayai.

Kebanyakan telefon pintar sekarang sudah mempunyai pengesan tahap indikator bateri, Apabila bateri sudah dicas penuh, telefon akan berhenti dicas. Mitos bahawa mengecas telefon anda sepanjang malam akan merosakkan bateri mungkin betul beberapa tahun lalu ketika telefon pintar baru sahaja diperkenalkan.

Seperti manusia, mesin juga perlukan waktu rehat. Untuk memastikan ketahanan dan jangka hayat bateri, sesetengah pakar mengatakan mematikan atau menutup telefon sekurang-kurangnya seminggu sekali dapat mememlihara bateri telefon agar tahan lebih


Jutawan Remaja Berusia 17 Tahun Berhenti Sekolah Untuk Menjadi CEO

Mesti anda sudah mendengar banyak cerita mengenai mereka yang gagal dalam pelajaran di peringkat universiti, mahupun sekolah menengah, berjaya menjadi jutawan. Betul, rezeki ada di mana-mana, dan segulung ijazah itu bukanlah penentu masa depan anda. Sebagai contoh, Tan Sri Syed Mokhtar Al-Bukhari, dan pengasas Facebook, Mark Zuckerberg. Mereka tidak mempunyai sijil pelajaran di peringkat tinggi, namun membuktikan bahawa pengalaman hidup lebih penting daripada sekeping sijil.

Namun kali ini, kami ingin berkongsi mengenai remaja pintar ini yang sudah bergelar jutawan, di usia semuda 17 tahun.

Beliau adalah Ben Pasternak, yang lahir dan membesar di Sydney, Australia. Beliau merupakan 'high-school dropout' yang dilaporkan telah mencipta aplikasi telefon pintar yang bernilai jutaan dolar USD, namun apabila beliau ke Amerika Syarikat untuk menandatangani perjanjian perniagaan, beliau masih memerlukan ibu bapanya kerana masih di bawah umur.

18 bulan lalu, ketika berumur 15 tahun, aplikasi permainan ciptaannya, Impossible Rush telah menjadi salah satu aplikasi yang paling banyak dimuat turun di dunia melalui Apple App Store. Beliau dilaporkan mencipta aplikasi itu ketika bosan semasa berada di dalam kelas sains. Sejak itu, beliau menjadi terkenal, serta mendapat jemputan melawat syarikat-syarikat besar seperti Google dan Facebook. Beliau juga ditawarkan biasiswa daripada Apple's Worldwide Developers Conference pada bulan Jun.

Dalam masa setahun sahaja, beliau telah mendapat dana daripada pelabur Silicon Valley, dan dengan serta merta berhenti daripada sekolahnya di Sydney dan berpindah ke New York. Kini beliau adalah ketua pegawai eksekutif bagi syarikatnya, Flogg Inc.

Hari ini, beliau dikenali di New York sebagai seorang usahawan dan dilaporkan tinggal di sebuah apartment di Hell's Kitchen dengan bayaran sewa $5,000 USD sebulan dan membayar $160 USD hanya untuk memotong rambut.

Usaha barunya selepas Impossible Rush juga membuahkan hasil, apabila 'Monkey', aplikasi video-chat sekali lagi menjadi tumpuan. Aplikasi ini mensasarkan untuk membantu remaja mencari dan membina persahabatan dalam suasana yang selamat. Ia mempunyai ciri-ciri yang tidak bertoleransikan pembulian siber dan ugutan, dan juga mengambil langkah luar biasa untuk mengekalkan suasana yang selamat kepada komuniti aplikasi tersebut.

'Monkey' mendapat sambutan yang hangat, mencecah 250 juta panggilan di antara pengguna-pengguna semenjak 20 Mac. Ia juga telah menarik perhatian CEO Apple, Tim Cook, yang telah mengucapkan tahniah kepada Ben dengan menghantar e-mail peribadi.

Apabila ditanya mengenai kunci kejayaannya, remaja kelahiran 'Land Down Under' ini menjawab dengan ringkas dan rendah diri.

Ben yang diberi nama jolokan "The next Mark Zuckerberg", memberitahu beliau tidak memberi perhatian kepada perkara seperti itu. "Saya tidak memikirkan tentang label, namun saya gembira untuk mencipta dan membina produk yang dapat meningkatkan taraf hidup masyarakat di seluruh dunia. Cara saya melihat kejayaan adalah melalui jumlah orang yang saya dapat memberi kesan positif dalam kehidupan seharian mereka," tambahnya lagi.

Berikutan kejayaannya yang lalu, kini syarikatnya telah membangunkan sebuah aplikasi baru yang diberi nama Flogg. Aplikasi ini menggabungkan ciri-ciri yang terdapat pada aplikasi eBay dan Tinder, yang membolehkan remaja berjual beli dengan cara 'swiping'. Beliau mencipta aplikasi itu setelah menyedari rakannya di Sydney yang menjual barang-barang yang tidak diingini di grup Facebook.

Kini Ben menjalankan syarikatnya yang bernilai $2 juta USD yang mempunyai 7 orang anggota sambilan, yang kebanyakkannya remaja dan generasi muda awal 20-an. Ketua pegawai operasinya yang berumur 30 tahun kemungkinan adalah anggota yang tertua di syarikatnya.

Jadi, kepada mereka yang mempunyai minat yang mendalam terhadap sesuatu, jangan ragu-ragu untuk mengejarnya. Mungkin ramai yang tidak bersetuju untuk anda berbuat sesuatu, tetapi hanya anda yang mampu memberikan kegembiraan kepada diri sendiri, dengan berbuat sesuatu yang anda suka, dan juga menguntungkan.


Punca duit tak pernah cukup walaupun bergaji besar

Adakah anda sering tertanya tanya di mana wang anda habis dibelanjakan? Setiap bulan dapat gaji tetapi tidak pernah cukup, malahan setiap tahun ada kenaikan gaji pun perbelanjaan melebihi daripada pendapatan. Kenapa ia terjadi? Begitu juga dengan akaun bank sesetangah orang, setiap hujung bulan pasti baki tidak mencukupi untuk membuat pengeluaran wang. Bagaimana nak menutup lubang halimunan ini supaya poket tidak bocor keluar begitu sahaja? Disini ada jawapan untuk persoalan anda, tim iluminasi cuba rungkaikan permasalahan yang sering berlaku dikalangan masyarakat kita.

Tak salah kalau nak tingkatkan gaya hidup tetapi salah apabila anda tidak mempunyai duit perbelanjaan yang lebih. Anda mungkin tertanya tanya dimana wang anda dibelanjakan, sedangkan duit perbelanjaan yang sepatutnya digunakan untuk perbelanjaan harian tetapi apabila digunakan untuk tujuan meningkatkan gaya hidup tentu sekali ia akan menjerat anda. Jika anda tetap juga hendak meningkatkan gaya hidup mewah, pastikan anda berkerja keras untuk menambah pendapatan. Apa guna bergaya kalau simpanan pun tiada, lebih baik menyimpan daripada melabur untuk gaya hidup.

Cuba juga untuk menjaga perbelanjaan anda pada tahap yang konsisten dan mencari jalan untuk meningkatkan pendapatan anda supaya duit perbelanjaan anda mencukupi serta mempunyai simpanan tetap. Itu adalah langkah pertama untuk keluar dari masalah kewangan.

Selalunya jika manusia mempunyai sebarang masalah, kebanyakkan daripada mereka cuba untuk lari dari masalah tersebut tanpa memikirkan jalan untuk menyelesaikannya.Itu yang menyebabkan akan berlakunya tekanan pada anda jika tidak menanganinya. Begitu juga dengan kewangan, secara umumnya orang lebih memberi tumpuan kepada keperluan semasa mereka tanpa menghiraukan perbelanjaan masa hadapan yang akan datang kelak.

Jadi, anda perlu ambil perspektif dan inisetif setiap kali anda membuat keputasan kewangan anda. Walaupun ia adalah baik untuk membelanjakan kewangan pada masa kini namun menyimpan pada masa hadapan adalah lebih baik berbanding berbelanja begitu sahaja. Anda wajib merancang kewangan masa hadapan anda.

Masa kecil lagi anda didedahkan dengan kebaikkan menabung. Kita sering dengar peribahasa "sedikit demi sedikit , lama-lama jadi bukit", ia membawa maksud duit yang sedikit jika disimpan lama kelamaan akan menjadi banyak. Kebanyakkan orang muda lebih seronok untuk berbelanja apa yang mereka ingini. Mereka sering berfikir masih awal untuk melakukan simpanan atau pelaburan. Ia merupakan cara fikir yang salah, tiada istilah terlalu awal untuk menyimpan. Tidak kira gaji anda besar atau kecil anda tetap kena mulakan kempen simpanan anda mulai sekarang.

Simpan dulu sebelum anda memulakan perbelanjaan anda. Setelah ada simpanan, belanjalah lebihan duit yang ada.

Kita semua tahu dari mana wang kita datang atau ke mana wang tersebut berakhir. Malangnya ada juga yang tidak tahu ke mana wang belanja datang dan berlalu pergi. Selalunya kita sedar tentang perbelanjaan utama kita seperti bayaran ansuran rumah,kereta dan lain-lain tetapi kita tidak sedar ke mana perginya perbelanjaan yang lain selain perbelanjaan utama tersebut. Selalunya perbelanjaan kecil-kecilan inilah yang menyebakan perbelanjaan kita menjadi besar.

Idea yang terbaik adalah dengan menyediakan rekod perbelanjaan wang masuk dan keluar tidak kira perbelanjaan itu kecil mahupun besar. Cara ini juga dapat membantu anda untuk mengawal perbelanjaan supaya lebih teratur dan sistematik.

Dalam usaha untuk menyelamatkan wang anda dari berbelanja benda yang tidak sepatutnya, ana perlu mengambil penekanan untuk berbelanja apa yang perlu sahaja. Anda perlu fikir apa yang anda wajib ada,harus ada dan tidak perlu ada kerana anda perlu mengutamakan sasaran kewangan anda. Jika menjadi kaya adalah matlamat anda, maka anda perlu mengorbankan beberapa keseronokan semasa anda sama ada suka atau tidak dan berusaha keras lagi untuk tingkatkan pendapatan anda.

Matlamat anda perlu jelas supaya anda berada di jalan yang betul.

Tahukah anda, faedah yang anda bayar dari pinjaman adalah sangat besar bila di kira balik. Memang sakit apabila melihat keseluruhan faedah yang anda perlu bayar kepada bank. Namun kebanyakkan orang tidak tahu dan tidak peduli untuk keluar dari beban yang ditanggung ini yang kadang membuat anda tidak ada sebarang simpanan langsung. Jadi anda perlu mengambil sekeping nota dan mula senaraikan hutang anda dan cuba untuk menghabiskan hutang dengan cepat supaya ringan beban yang anda akan tanggung nanti. Mula merancang sekarang.


10 Tabiat Harian Ini Menyebabkan Badan Susah Untuk Kurus

Berat badan meningkat sering dikaitkan dengan kurangnya mengamalkan diet seimbang dan jarang bersenam. Ia merupakan perkara biasa bagi mereka yang mengalami masalah berat badan berlebihan. Faktor kekurangan masa sering dijadikan penyebab kepada masalah-masalah ini.

Namun, bagi mereka yang bersusah-payah untuk menurukan berat badan, kadang-kadang mereka tidak menyedari bahawa aktiviti-aktiviti harian yang mereka lakukan sebenarnya adalah punca kepada penambahan berat badan. Sering kali kita terlepas pandang perkara-perkara sebegini sehinggakan ia sudah menjadi tabiat harian, lalu menyebabkan kita mempersoalkan keberkesanan senaman dan diet yang sihat.

Iluminasi.com ingin berkongsi dengan anda tabiat-tabiat harian yang sering kita lakukan yang boleh memberi kesan kepada penambahan berat badan.

Dengan tidur yang kurang, badan anda akan cenderung untuk menghasilkan hormon kortisol yang bertindak balas dengan tekanan mengakibatkan peningkatan nafsu makan. Namun, terlebih tidur juga tidak bagus untuk badan anda. Menurut kajian yang dijalankan oleh PLOS One journal, tidur lebih daripada 10 jam setiap malam boleh menyebabkan peningkatan indeks jisim badan (BMI). Tak hairanlah pakar-pakar perubatan mencadangkan kepada kita untuk tidur di antara 6 hingga 8 jam sehari.

Sama ada anda tidak bersarapan langsung, atau bersarapan terlalu sedikit, ia akan memberi kesan kepada berat badan anda. Jika anda tidak bersarapan, anda telah melakukan kesilapan besar. Ini kerana anda telah berpuasa semalaman dan apabila anda bangun, badan anda memerlukan tenaga, dan metabolisma badan anda memerlukan makanan untuk bekerja. Jadi dengan tidak bersarapan, metabolisma badan anda akan menjadi perlahan mengakibatkan penambahan berat badan.

Ramai yang salah anggap bahawa makanan "low-fat" ini adalah pilihan yang bagus untuk badan, kerana tersalah faham dengan label yang dipaparkan. Sebenarnya anda perlu lebih bijak, jika sesuatu makanan itu adalah rendah lemak, ia tidak semestinya rendah kalori.

Dan biasanya, untuk merendahkan kandungan lemak tersebut, mereka akan menggantikan dengan bahan lain, termasuklah karbohidrat, yang mana lebih bahaya daripada lemak. Karbohidrat ini akan dihadam dengan pantas oleh badan, menyebabkan peningkatan jumlah gula dalam darah dengan cepat, yang akhirnya menyebabkan anda berasa lapar. Jadi, anda akan makan dengan lebih banyak.

Ini adalah masalah biasa kerana terlalu ramai yang melakukannya. Apabila anda minum terlalu sedikit air, terutamanya air masak, buah pinggang anda akan bekerja lebih perlahan yang menyebabkan lebih banyak toksin terkumpul di dalam badan. Pakar-pakar mengesyorkan supaya meminum sekurang-kurangnya 8 gelas sehari untuk sentiasa terhidrat, dan memudahkan pengeluaran sisa-sisa daripada badan serta mencegah pembentungan cecair dalam badan.

Pengambilan minuman bergula tinggi seperti minuman berkarbonat Coca-cola, Pepsi dan lain-lain antara tabiat yang menyumbang kepada penambahan berat badan. Gula yang digunakan untuk menghasilkan minuman bergula ini adalah fruktosa, yang mana tidak boleh dihadam menjadi tenaga, sebaliknya diproses menjadi lemak dan dihantar ke sel-sel lemak untuk disimpan.

Teringin makan sebelum tidur biasanya bukanlah datang daripada rasa lapar, tetapi dari rasa cemas atau tabiat. Mereka yang biasanya mempunyai tabiat ini lebih suka makan sesuatu yang manis dan berkalori tinggi, yang mana tidak bagus untuk berat badan. Apabila makanan masuk ke dalam badan sebelum tidur, ia akan dihadam menjadi tenaga. Apabila tenaga ini tidak digunakan, ia akan disimpan di dalam badan sebagai lemak, yang menyebabkan masalah kegemukan.

Walaupun ia tidak dikategorikan dalam tabiat harian, namun rasa cemas dan tekanan juga boleh menyebabkan berat badan bertambah. Apabila anda mengalami tekanan, seperti tekanan kerja atau perhubungan, badan anda akan merembeskan hormon kortisol, sama seperti kekurangan tidur, yang meningkatkan keinginan untuk makan, lebih-lebih lagi makanan yang manis.

Perut anda memerlukan masa 20 minit untuk memberitahu otak anda bahawa ia telah penuh. Kajian dalam Journal of the American Dietetic Association menemui bahawa mereka yang makan lebih lambat biasanya makan kurang 66 kalori dalam setiap hidangan, berbanding mereka yang makan dengan laju. Jika anda boleh elakkan daripada makan lebihan 66 kalori ini setiap kali makan, anda boleh kurangkan berat sebanyak 9 kilogram setahun! Patut lah orang-orang tua selalu berpesan jangan makan dengan gelojoh.

Menjalani hidup yang tidak aktif adalah penyebab terbesar masalah obesiti dunia, kerana mereka cenderung untuk makan berlebihan, mengumpulkan lemak dan meminimakan aktiviti fizikal mereka. Amatlah penting untuk mengelakkan daripada menjalani kehidupan tidak aktif ini, yang boleh menyebabkan penambahan berat badan dengan mudah, dan juga boleh mengakibatkan penyakit yang serius pada masa hadapan.

Tabiat suka makan makanan masin bukan sahaja boleh menambahkan berat badan, juga boleh memberi kesan kepada kesihatan secara amnya. Biasanya, mereka yang suka makan makanan yang masin adalah kerana deria masin pada lidah yang kurang peka. Oleh itu, mereka cenderung untuk menambah pengambilan garam ke dalam makanan. Ini akan mengakibatkan pembentungan air di dalam badan, dan juga memberi kesan kepada tekanan darah. Sangat penting untuk mengambil garam dalam jumlah yang sederhana dan menggantikan dengan herba-herba lain dalam masakan.


Perangai pelik disebalik genius bernama Steve Jobs

Siapa yang tidak kenal beliau. Adakah beliau seorang yang mengubah dunia dengan ciptaan teknologi yang hebat, seorang yang mempunyai idea yang mengubah bagaimana kita memandang teknologi atau hanya seorang penjual yang sangat-sangat berbakat? Walau apa pun pandangan anda terhadap mendiang Steve Jobs, tidak dapat dinafikan yang beliau telah berjaya membawa syarikat Apple kembali daripada pupus sehingga mampu menjadi standard de facto kepada teknologi penghasilan telefon.

Namanya sudah tersemat dalam minda pengikut teknologi tetapi apabila dilihat dengan teliti, ada terlalu banyak kelompongan yang sepatutnya tidak berlaku dalam seorang yang digelarkan sebagai visionary yang mementingkan kesempurnaan.

Adakah anda salah seorang yang mengkagumi idea beliau? Jika ya, kami pasti anda tidak akan menggemari artikel ini kerana artikel ini membicarakan tentang perkara yang benar berlaku disebalik lelaki ikonik bernama Steve Jobs ini.

Pada zaman permulaan Apple, Steve Jobs akan menggunakan satu teknik khas untuk menghilangkan ketegangan; beliau akan merendamkan kaki beliau dalam mangkuk tandas. Apa yang membimbangkan, beliau juga gemar berjalan kaki ayam di sekeliling pejabat tempat mereka semua bekerja.

Teman wanita pertama Jobs adalah seorang wanita bernama Chrisann Brennan. Mereka mula tinggal serumah tetapi berpisah selepas Brennan didapati mengandung. Pada bulan Mei 1978, Brennan melahirkan anak perempuan bernama Lisa dan Steve Jobs menafikan bayi tersebut adalah anak beliau, sehinggakan beliau mengaku yang beliau mandul. Brennan mengambil keputusan menyaman Jobs yang membuatkan beliau terpaksa mengambil ujian menentukan siapa bapa bayi tersebut. Memang benar Steve Jobs adalah bapa kepada Lisa dan yang penting, dia juga disahkan tidak mandul.

Atari meminta Steve Jobs untuk menyiapkan sebuah permainan video bernama Breakout. Oleh kerana tidak tahu bagaimana hendak melakukan pengaturcaraan komputer, Jobs memohon bantuan rakan karibnya, Steve Wozniak. Wozniak berjaya menyiapkan permainan tersebut setelah bekerja selama 4 hari tanpa henti. Jobs berjanji untuk membahagikan upah yang dijanjikan sebanyak $750 bersama, tetapi dia tidak memberitahu Wozniak berkenaan bayaran bonus yang beliau terima jika permainan itu berjaya dipasaran. Wozniak mendapat $375 atas usahanya sementara jumlah yang diperolehi Jobs dilaporkan berkali-kali ganda daripada apa yang Wozniak perolehi.

Oleh kerana terlalu obses dengan sebuah buku yang berjudul The Mucusless Diet Healing System tulisan Arnold Ehret, Jobs merasakan beliau hanya perlu makan buah dan sayuran sahaja supaya badannya tidak menghasilkan mucus yang mengandungi kuman dan bakteria. Dia pernah makan epal sahaja dalam seminggu dan dia juga percaya untuk mencuci badannya, beliau mengamalkan puasa.

Bekerja sebagai juruteknik dengan sebuah syarikat bernama Atari (yang masih wujud) Jobs dikenali sebagai "hippie yang badannya berbau" kerana terlalu obses dengan tabiat makannya yang pelik itu (rujuk poin di atas) membuatkan dia percaya badannya tidak menghasilkan bau badan, jadi dia percaya dirinya tidak perlu mandi. Oleh kerana Steve jobs percaya dia tidak perlu mandi, dia juga percaya dia tidak perlu memakai penyembur ketiak atau pewangi ketika bekerja.

Pada satu hari, tukang masak untuk Steve Jobs yang bernama Bryar Brown akan menyediakan pelbagai masakan berkhasiat tetapi kesemuanya ditolak oleh Jobs dengan alasan tidak sesuai dimakan. Kemudian Jobs berkata yang dia hendak makan sedikit pai labu, jadi Brown menyediakan pai labu untuk Jobs. Dia hanya makan satu sudu sahaja.

Penulis biografi Steve Jobs, Walter Isaacson menamakan ada dua Jobs yang dia kenal. "Steve Baik" dan "Steve Jahat." Steve Baik adalah seorang yang berkarisma, mencari kesempurnaan serta seorang mampu menukarkan apa saja menjadi emas. Steve Jahat pula adalah seorang lelaki yang berperangai kebudak-budakan, kasar, suka membalas dendam, suka mengarah dan mengawal, seorang majikan yang tidak peduli perasaan pekerja bawahan, suka mencuri kredit hasil kerja orang lain, akan mengamuk jika dia tak dapat apa yang dia nak dan dia juga gemar meletakkan kereta diruangan khas OKU. Tak percaya?

Begitulah serba sedikit kisah mengenai Steve Jobs yang dapat kami kongsikan untuk anda. Persoalan yang kami ingin ajukan kepada anda;Adakah dia pelik atau dia sengaja berperangai pelik?


Nak Daftar Anak Sekolah? Kenali Dulu Jenis-Jenis Sekolah Rendah di Malaysia

Bulan April adalah bulan terakhir untuk ibu bapa mendaftar anak-anak ke kemasukan tahun 1 untuk sesi 2018 nanti. Ada pelbagai perkara yang perlu diketahui oleh ibu bapa apatah lagi pada zaman sekarang ni, di mana sekolah rendah pun mempunyai beberapa jenis. Bukan macam zaman dulu di mana hanya ada SRK, SK dan SJK.

Sebagai ibu bapa, amatlah baik jika kita mempunyai serba sedikit pengetahuan tentang sistem yang kita gunakan zaman sekarang supaya kita tau jenis sekolah yang anak kita bakal sertai.

Sejak awal penubuhannya, Sekolah Kebangsaan bertujuan untuk mencapai perpaduan dalam kalangan rakyat Malaysia. Asas falsafah pendidikan SK sendiri adalah untuk menjadi tempat generasi muda hidup dalam masyarakat, bekerjasama dengan satu yang lain, melahirkan rakyat yang setia kepada negara dan rakyat yang menyumbang kepada kesejahteraan. Bahasa Melayu digunakan sebagai pengantar rasmi.

Sekolah kluster pula sebenarnya adalah sekolah yang telah dinaik taraf untuk menjadi model tanda aras dalam aspek pengurusan sekolah dan taraf kualiti pelajar yang dihasilkan serta menjadi rujukan kepada sekolah yang berada disekitarnya. Ini untuk mengiktiraf pencapaian Sekolah yang baik dan menggalakkan lebih banyak SK lain yang agak ketinggalan agar turut sama menaikkan taraf SK supaya tidak hanya berpuas hati pada satu peringkat sahaja. Fokus Sekolah Kluster pula adalah memberi fokus kepada bidang seperti muzik, sukan, ICT, sains, bahasa dan lain-lain disiplin.

Sekolah Wawasan pula adalah gelaran yang diberikan kepada beberapa buah sekolah yang wujud dan berkongsi satu kawasan yang akan dinamakan sebagai Kompleks Sekolah Wawasan. Sekolah Wawasan hanya akan diiktiraf jika berlakunya penggabungan sekolah kebangsaan dan sekolah jenis kebangsaan dalam satu kompleks persekolahan. Setiap sekolah akan mempunyai nama dan logo sekolah masing-masing manakala pihak-pihak sekolah akan berkongsi kemudahan seperti padang permainan, dewan, kantin, pusat sumber, makmal komputer dan sebagainya. Setakat yang kami ketahui, hanya ada 5 buah Kompleks Sekolah Wawasan di seluruh negara.

Sekolah Premier pula adalah sekolah kluster yang telah berusia lebih 100 tahun serta cemerlang dalam bidang akademik dan ko-korikulum.

Sekolah Bestari pula adalah cabang lain dalam sistem pendidikan sekolah kita di mana di Sekolah Bestari, sekolah akan lebih menggunakan pendekatan ICT dalam pengajaran dan pembelajaran.

Sekolah Pintar adalah sekolah yang ditubuhkan oleh syarikat milik kerajaan atau GLC dan dibiayai sepenuhnya oleh syarikat tersebut. Kebanyakan Sekolah Pintar terletak di kawasan luar bandar untuk membantu meningkatkan taraf hidup generasi muda di sana.

Terbuka untuk : semua pelajar yang layak menerusi kriteria yang ditetapkan

Sekolah Amanah adalah Sekolah yang diwujudkan untuk menjalinkan usahasama di antara pihak Sekolah dengan pihak swasta yang dilantik iaitu Yayasan AMIR untuk mewujudkan model sekolah yang boleh dijadikan panduan dan rujukan kepada sekolah-sekolah lain. Sehingga kini, terdapat 62 buah sekolah Amanah di seluruh negara. Sekolah Amanah tidak ada kaitan dengan parti AMANAH.

SBT ditakrifkan sebagai sekolah yang mempunyai identiti tersendiri, bukan sahaja sekadar cemerlang dalam bidang akademik dan ko-korikulum. Sekolah Berprestasi Tinggi perlu mempunyai tradisi, model dan etos yang akan disemai dalam setiap pelajar yang akan membezakan pelajar SBT dengan pelajar sekolah yang lain. SBT adalah sekolah-sekolah yang berada di tingkat teratas sekali dalam sistem pendidikan kita dan setiap tahun, jangkaan masyarakat kepada pelajar-pelajar SBT tidak pernah berubah. Kita akan tetap mengharapkan SBT dapat melahirkan insan yang cemerlang dalam semua aspek.

Harapan saya, panduan ini sedikit sebanyak membantu ibu bapa agar memahami sistem pendidikan sekolah anak kita. Saya akui, terlalu banyak gelaran dan label yang wujud yang mungkin menyukarkan orang ramai untuk memahami apa jenis sekolah anak-anak kita. Diharapkan agar pihak Kementerian Pendidikan dapat memperbaiki beberapa kecelaruan yang wujud atau mengeluarkan penjelasan yang lebih baik, untuk kita sama-sama fahami dan perbaiki sistem pendidikan di sekolah anak-anak kita.Hujung bulan ni tarikh tutup untuk daftar anak sekolah.Jangan sampai terlupa pula ye!


4 Teknik asas yang kaum wanita perlu tahu untuk mempertahankan diri

Jenayah terhadap wanita merupakan antara jenayah yang paling banyak dilakukan.

Ia bukan sahaja boleh melibatkan orang yang tidak dikenali, malahan mampu juga melibatkan orang yang kita kenali seperti suami, kawan atau kenalan yang kita percayai. Mungkin kerana kaum wanita dilihat sebagai mangsa yang kurang kemampuan untuk melawan, banyak pihak (tidak semestinya lelaki sahaja) menjadikan kaum wanita sebagai sasaran.

Berikut adalah langkah-langkah yang kaum wanita perlu ketahui berdasarkan kepada saranan seorang pesara tentera British bernama John Aldcroft. Beliau merupakan pelatih kepada British Academy of Krav Maga. Kepada yang tidak tahu apa itu Krav Maga, ia adalah seni mempertahankan diri yang diasaskan oleh pasukan tentera Israel dan pasukan keselamatan Israel.

Janganlah skeptikal pula hanya kerana asal seni ini dari Israel ya? Kita ambillah mana yang baik untuk kita. Ini semua pengetahuan yang berguna.

Oleh kerana wanita mempunyai daya kekuatan yang kurang berbanding lelaki, adalah disarankan agar wanita tidak menggunakan penumbuk untuk menyerang pemangsa. Gunakan bahagian bawah tapak tangan yang lebih keras dan hentakkan bahagian tersebut tepat pada bahagian hidung atau tekak penyerang atau pemangsa.

Tujuannya amat jelas; hidung atau tekak merupakan bahagian yang sangat sensitif. Ini kerana hidung tidaklah keras seperti tulang pipi atau mempunyai keupayaan menyerap hentakan seperti pipi. Kita mahu kesakitan maksima ditanggung oleh penyerang. Hidung yang berdarah mampu membuatkan penyerang terpaksa berhenti dari tindakan mereka.

Gerakan ini adalah untuk menghilangkan kestabilan penyerang. Jika anda dominan kaki kanan, posisikan kaki kiri anda di depan dan kaki kiri menampung berat badan. Kita pun tahu apa sasaran utama kita di sini khasnya jika penyerang itu lelaki. Ada banyak saraf yang sangat sensitif di bahagian ini yang mampu melumpuhkan sebentar penyerang untuk memberikan kita masa melarikan diri.

Jika hentakan dilakukan dengan betul, ia akan mengakibatkan penyerang mengalami renjatan, hilang keupayaan mengawal diri, susah hendak bernafas, pening, muntah atau mungkin juga boleh pitam.

Jika penyerang melakukan serangan lalu memeluk anda dari belakang seperti seekor beruang (yang horny) tetapi dia memeluk bahagian badan, lipatkan tangan lalu pegang tangan penyerang kemudian pusingkan badan dengan cepat, untuk membuatkan penyerang hilang imbangan. Kemudian lekas-lekas tunduk untuk menyelamatkan diri.

Jika penyerang memeluk leher, gunakan siku di bahagian yang bebas untuk menyiku dengan kuat perut penyerang.

Variasi lain yang boleh diguna adalah dengan meneruskan serangan ke atas penyerang dengan memukul kelangkang penyerang untuk memastikan kita ada peluang menyelamatkan diri.

Ini agak sukar kerana tangan akan dipegang sekali disepitkan di pinggang. Apa yang perlu dibuat adalah dengan memusing-musingkan badan untuk memberikan ruang supaya penyerang membebaskan anda. Dalam seni wing chun, cara paling mudah berbuat demikian adalah dengan menyepit kaki penyerang anda dengan kaki anda, contohnya kaki kanan anda menyepit ke kaki kanan penyerang yang berada di belakang anda. Ini akan membuatkan badan anda sedikit terangkat lalu memberikan anda lebih banyak ruang untuk melemahkan pelukan penyerang.

Selepas merasakan ada ruang yang cukup, cepat-cepat berpusing dan hentak dada atau kelangkang penyerang untuk memberikan anda ruang melarikan diri.

John Aldcroft juga menggariskan 4 langkah penting untuk wanita melindungi diri mereka.

Perhatikan kawasan sekeliling. Memakai earphone atau headphone merupakan satu perbuatan yang memudahkan kita diserang. Sama juga dengan terlalu leka menonton skrin telefon. Awasi sekeliling.

Wanita perlu kelihatan yakin. Jalan dengan tegak. Mereka yang berjalan tunduk menampakkan diri mereka lemah. Penyerang atau pemangsa selalunya lebih berani mereka yang dirasakan tidak mampu melawan.

Jika perlu melarikan diri, adalah lebih mudah memakai kasut bertumit rata. Mempunyai kasut bertumit tinggi pula mampu memberikan anda senjata. Memakai barangan kemas mampu menarik perhatian pemangsa.

Walaupun wanita patut dididik dengan teknik mempertahankan diri, kaedah yang paling berkesan bagaimanapun adalah melarikan diri jika ada peluang.

Kita tidak tahu jika malang menimpa kita jadi lebih baik kita bersiap sedia. Harapannya agar kaum wanita dapat mempersiapkan diri mereka kerana pemangsa akan berada di mana-mana sahaja.


Resepi rahsia - Bagaimana peniaga kuih hasilkan pisang goreng yang "rangup"

Cucur pisang, cucur ubi, cucur cempedak dan cucur jagung merupakan sejenis makanan ataupun kuih muih yang enak di makan ketika waktu petang. Ditambah dengan suasana hujan memang sedap apabila di makan ketika masih panas bersulamkan air teh.

Kebanyakan dari kita, apabila membuat pisang goreng ataupun cucur ubi ini di rumah, pasti tidak akan menjadi seperti yang kita beli di warung-warung kuih tepi jalan kan? Ini adalah kerana mereka memiliki resepi rahsianya yang tersendiri.

Mungkin ada sesetengah orang menganggap kuih muih seperti pisang goreng ini dicampur dengan plastik agar menjadi lebih rangup dan enak dimakan. Seorang peniaga pisang goreng yang telah kami temubual tempoh hari menjelaskan bahawa beliau tidak menggunakan plastik ataupun penyedut minuman yang dilarutkan kedalam minyak. Tetapi hanya dengan menggunakan kapur memasak.

Ikuti langkah berikut untuk dapatkan adunan atau salutan tepung yang rangup kepada pisang goreng anda :

Tips : Asingkan biji cempedak sebelum goreng dan rasailah keranggupan cucur cempedak tersebut. Cucur cempedek akan jadi sangat rangup. Pasti anak-anak anda menyukainya


Tips menyelesaikan hutang dengan pantas dan berkesan

Adakah anda serabut kepala memikirkan tentang bebanan  hutang yang banyak dan tempoh pembayaran hutang yang panjang? Tak kisahlah hutang apa pun, hutang PTPTN, hutang kereta, hutang pinjaman peribadi, hutang kad kredit dan bermacam lagi jenis hutang yang ada, ia tetap membebankan kepala untuk memikir bagaimana cara supaya hutang dapat diselesaikan dengan cepat untuk hidup bebas dari hutang.

Tetapi anda jangan bimbang, setiap masalah pasti ada jalan penyelesainnya. Pertama sekali anda perlu meletakkan hutang adalah masalah utama yang wajib diselesaikan, masalah duit tidak mencukupi jatuh ke tangga ke dua selepas hutang, Anda  mesti ada semangat keazaman yang membara untuk melunaskan segala hutang hutang tersebut dengan cepat. Ibarat gunung yang tinggi berada didepan, anda mampu melangkah dan memanjat sehingga ke puncak. Rasai suasana yang menakjubkan ketika berada di puncak gunung setelah penat lelah mengharungi liku liku dan penat jerih semasa memanjat gunung tersebut. Begitulah perasaan anda apabila sudah berjaya melangsaikan segala hutang piutang yang ditanggung.

OK, jika anda sudah bersedia untuk melangsaikan hutang anda dengan cepat, di sini ada beberapa tips yang berguna untuk anda supaya dapat menyelesaikan hutang secepat mungkin.

Nak selesaikan masalah hutang yang beban dengan cepat, anda perlu berhenti menggunakan hutang untuk membiayai gaya kehidupan anda. Jangan timbunkan lagi hutang anda, dengan pergi ke bank dan buat pinjaman peribadi. Fikir kesan yang anda kena bayar jumlah faedah yang banyak kepada bank, bukannya sedikit jumlah. Jangan sesekali mendaftar kad kredit atau jika anda mempunyai kad kredit, potong sahaja kad kredit tersebut. Jangan suka suka tukar kereta jika kereta anda masih lagi mampu membawa anda kemana mana sahaja destinasi yang di kehendaki. Kalau minat juga dengan kereta baru itu, anda boleh pergi ke showroom dan melakukan test drive sahaja, tapi jangan beli pula. Sesekali pun anda tidak dibenarkan menggunakan istilah "biar papa asalakan bergaya", Nak bergaya buat apa kalau duit dalam poket nipis, baik nampak selekeh janji duit banyak. Betulkan?

Ambil sehelai kertas A4 berwarna putih, tulis segala pendapatan anda selepas cukai dan juga tulis jumlah perbelanjaan yang anda ada termasuk juga bayaran minimum pada hutang yang anda ada. Setelah sudah selesai menulis, anda perlu melihat semula setiap perbelanjaan tersebut dan mula meletak kedudukan perbelanjaan yang menjadi keutamaan anda. Senaraikan juga berapa jumlah hutang yang tinggal dan berapa banyak bayaran ansuran yang perlu di bayar setip bulan. Lihat senarai tersebut  dan jika ada lebihan perbelanjaan maka anda boleh meletakkan lebihan perbelanjaan tersebut ke dalam tabung kecemasan yang diwujudkan oleh anda. Fungsi tabung ini adalah untuk perbelanjaan jika berlaku hal kecemasan yang tidak diduga seperti kereta rosak,sakit demam dan lain lain. Anda juga boleh merancang untuk membayar hutang anda dengan amaun tambahan dari lebihan perbelanjaan yang ada rangka. Jika anda ada lebihan wang anda boleh membayar amaun tambahan untuk hutang tersebut. Gandakan amaun bayaran hutang bulanan untuk cepatkanan tempoh habis bayaran pinjaman.

Pastikan anda membayar hutang tepat pada masanya dengan jumlah yang minima untuk mengelak daripada dikenakan faedah yang tinggi atau denda kerana kelewatan membayar. Pastikan anda senaraikan jadual pembayaran hutang anda supaya anda tidak terlewat membayar hutang anda. Pastikan anda gunakan wang lebihan yang ada untuk membayar hutang yang mempunyai kadaran faedah tertinggi atau tempoh yang sudah singkat dahulu.

Membuat kerja part time memang penat setelah seharian bekerja, tetapi ia berbaloi jika anda mampu menjana pendapatan yang ke dua untuk membebaskan hutang dengan cepat. Apabila hutang anda dapat diselesaikan dengan cepat, maka kuranglah beban anda untuk memikir masalah tersebut lagi. Buat sahaja kerja part time itu sehingga anda dapat selesaikan hutang anda dengan cepat.

Barang yang ada di rumah anda tetapi ia tidak gunakan, jangan dibuang atau disimpan sehingga bersawang begitu sahaja. Jual barangan tersebut secara online menggunakan platform jualan yang telah tersedia kerana mungkin ada pembeli yang berminat untuk mendapatkan barang tersebut. Hasil dari jualan tersebut anda sudah boleh menambah amaun bayaran untuk mempercepatkan bayaran hutang yang ada.

Antara doa untuk anda amalkan adalah, "Ya Allah, aku berlindung kepada-Mu dari kegundahan dan kesedihan dan aku berlindung kepada-Mu dari kelemahan dan kemalasan dan aku berlindung kepada-Mu dari sifat penakut dan bakhil dan aku berlindung kepada-Mu dari lilitan hutang dan pemaksaan dari orang lain . "(HR Abu Dawud).